Prema podacima UNICEF-a, skoro 5% romske dece u Srbiji nije upisano u matičnu knjigu rođenih, čime su izložena riziku od apatridije. Ako se nikada ne upišu u matičnu knjigu rođenih, biće im potpuno onemogućeno ili, u najmanju ruku, značajno otežano ostvarivanje prava na obrazovanje, zdravstvenu i socijalnu zaštitu. Nikada neće moći da se venčaju, i povećava se rizik da i njihova deca ostanu bez državljanstva.\nDanas su organizacije za ljudska prava pokrenule postupak za ocenu ustavnosti Zakona o matičnim knjigama kako bi osporile odredbu Zakona koja matičarima omogućava da, izuzetno, odlože upis u matičnu knjigu radi provere odnosno utvrđivanja podataka za koje ocene da nedostaju u trenutku prijave rođenja deteta. Ta nedovoljno precizno formulisana odredba Zakona u stvari dopušta zvaničnim organima da uskrate deci pravo na ime i identitet, dajući tim organima i pravno pokriće za odbijanje izdavanja izvoda iz matične knjige rođenih. U tom smislu, Zakon je u suprotnosti sa međunarodno priznatim ljudskim pravom svakog deteta da bude upisano u matičnu knjigu rođenih odmah po rođenju.\nOrganizacije podnosioci inicijative se nadaju da će Ustavni sud staviti van snage osporenu odredbu i time ukinuti svaku mogućnost da se prijava rođenja deteta ne sprovede odmah nakon rođenja.\n„Srpski zakon daje matičarima previše moći, i oni to koriste da uskrate romskoj deci međunarodno priznato pravo da budu upisana odmah po rođenju. Mi danas pozivamo Ustavni sud da tome stane na put,” izjavio je Đorđe Jovanović, predsednik Evropskog centra za prava Roma (ERRC).\nPraxis već godinama pruža pravnu pomoć pravno nevidljivim Romima da se upišu u matične knjige i dobiju lična dokumenta. Takođe, sa ciljem pronalaženja sistemskog rešenja za probleme pravno nevidljivih Roma u Srbiji, Praxis sarađuje i sa državnim organima i Visokim komesarijatom Ujedinjenih nacija za izbeglice. Prvi uspeh predstavljalo je uvođenje sudskog postupka za utvrđivanje vremena i mesta rođenja za ona lica koja do tada nisu mogla da se upišu u upravnom postupku u pravni sistem Srbije. Međutim, i pored toga, mnoga romska deca duži vremenski period i dalje ostaju bez upisa u matičnu knjigu rođenih.\n„Naša saradnja sa međunarodnim organizacijama i državnim organima jeste dovela do određenog uspeha, ali Zakon o matičnim knjigama Republike Srbije i dalje omogućava vlastima da ne upisuju novorođenu decu, čime ona ostaju pravno nevidljiva. Nadamo se da će sud potvrditi da je ovo u suprotnosti sa Ustavom Republike Srbije,“ izjavila je Ivanka Kostić, izvršna direktorka Praxisa.\nPokrenuta inicijativa zapravo postavlja pitanje da li je navedena odredba u skladu sa najboljim interesom deteta i principom zabrane diskriminacije. Svako dete od rođenja ima pravo na ime i identitet što mora biti dostupno i svoj deci u Srbiji.\nPraxis i ERRC su članice Evropske mreže za pitanja apatridije (ENS), i zajedno su pripremile ovu inicijativu kao deo trogodišnje pan-evropske strategije ENS koja ima za cilj da eliminiše apatridiju među decom.\nPreuzmite inicijativu ovde.


Letonci ovim trijimfom idu u polufinale borbe za Rio sa prvog mesta na tabeli i sa dve pobede.\nTo znači da za finale čekaju drugoplasiranog iz A grupe, što će izvesno biti Portoriko, dok će Srbija, ako pobedi Angolu, biti prva i u polufinalu bi je čekala Češka.\nNaravno, potrebno je da Jan Veseli i družina savladaju Japan u trećem, poslednjem kolu, i bila bi prava senzacija da se to ne dogodi.\nŠto se Letonaca tiče, njihov junak je Dairis Bertans koji je srušio Čehe sa 18 poena i ujedno je pogađao kada je bilo najpotrebnije. Pratio ga je Janis Tima sa 13.\nU dresu Češke bolji od ostalih bili su Veseli i Blejk Šilb sa po 10 poena, a bivši igrač Partizana imao je podršku oca u Kombank areni.


Klačar: Potrebna nam je neka vrsta političkog restarta | Autonomija\nKlačar: Potrebna nam je neka vrsta političkog restarta\n"Srbija se skoro nalazi kao na početku devedesetih godina kada je nepoverenje između glavnih aktera bilo ogromno"\nSvedočimo jednom od najproblematičnijih perioda kada je u pitanju politička komunikacija u Srbiji jer su „rovovi“ između dve strane iskopani i veoma su visoki, a čitava komunikacija obojena je više emotivnim, a manje racionalnim elementima.\n– Potrebna nam je neka vrsta političkog restarta, nekog okruglog stola – javnog dijaloga, koji bi se desio između glavnih aktera sa ciljem da se spuste tenzije i relaksiraju emocije koje imaju birači, kao i da se na sto stave ozbiljna pitanja o kojima bi ti različiti akteri dali svoje argumente, naravno, u skladu sa svojim političkim pozicijama, istakao je Klačar.\n– Posle pada Miloševića mnogi su poverovali da će izbori biti slobodni i da nije potrebno ulagati nikakve napore u nova i drugačija izborna rešenja. Pokazalo se da smo u periodu između 2000. i 2012. godine imali mnogo bolje izbore nego što je to bio slučaj sa devedesetim godinama, ali nas izbori posle 2012. godine upozoravaju da bavljenje izbornim procesima i unapređenjem izbornog zakonodavstva mora da bude stalan posao”, smatra naš sagovornik.\n– Iz ugla komunikacije sa biračima, za opoziciju bilo bolje da što pre ima neku odluku kako bi usmerila svoje aktivnosti u tom pravcu. Veoma je loš scenario da se opozicija bavi sama sobom narednih meseci dok se Srpska napredna stranka nalazi u nekoj vrsti preizborne kampanje, naglasio je on.\n– Imam razumevanja za razloge koji idu u prilog bojkotu izbora ali istovremeno neizlazak na izbore je mač sa dve oštrice. Posledice mogu biti različite i na političkim strankama je da to dobro izmere, dodao je.\n– To uspevamo zahvaljujući dobrom uzorku i višegodišnjem iskustvu, ali i posmatračima koji vredno obave svoj posao i koji nam se brzo jave nakon prebrojavanja glasova na biračkim mestima. Od 2012. godine da bi građanima bilo lakše da prate čitav proces mi objavljujemo rezultate uživo a u momentu kada smo sigurni da imamo finalnu procenu mi to onda i javno saopštimo, kazao je on.\nBiračko telo u Srbiji nije veće od 5,5 miliona\nMeđu pristiglim pitanjima bilo je reči i o izmeni izbornih zakona, te je građane zanimalo da li je u planu uvođenje građanske obaveze glasanja. Programski direktor CeSID-a je rekao da takav plan ne postoji. On je dodao da to, kada se posmatra iz stručnog ugla, ne bi dovelo do suštinskih promena u političkom životu. “Na izbore u Srbiji izlazi u proseku više od 53 odsto upisanih birača što je praktično govoreći više od 65 odsto onih birača kojima je biračko mesto realno dostupno. CeSID-ove projekcije govore da zbog velikih migracija biračko telo u Srbiji nije veće od 5,5 miliona birača a ne 6,7 koliko pokazuje birački spisak kao pravni akt“, objasnio je Bojan Klačar.


Izrada nacrta strategija nacionalne bezbednosti i odbrane nije bila inkluzivna - European Western Balkans\nI pored apela NKEU i drugih organizacija civilnog društva da se proces nastavi kroz aktivni dijalog, Ministarstvo odbrane je izradilo i “Izveštaj o sprovedenoj javnoj raspravi” o nacrtima obe strategije bez direktnog obaveštavanja javnosti. NKEU smatra da se time nastavlja praksa koja je uspostavljena u prethodnom periodu da se proces izrade dokumenata u suštini odvija polu-javno\n“Izveštaj o sprovedenoj javnoj raspravi” se odnosi samo one predloge i komentare koji su odbijeni, dok su sama obrazloženja za odbijanje uglavnom veoma štura i neretko neodgovarajuće argumentovana. Takođe je nejasno kako i na koji način će preostali predlozi i komentari biti iskorišćeni za dalje unapređenje dokumenata. Ne sporeći da je moguće da je kod nekih od odbijenih predloga Ministarstvo bilo u pravu, Radna grupa NKEU smatra da je neophodno da svi oni koji su podneli predloge i komentare treba da dobiju utemeljena obrazloženja zbog čega su njihovi predlozi odbijeni, i to kroz aktivan dijalog i uključivanje javnosti.\nNacionalni konvent o Evropskoj unijiPoglavlje 31


Svečano otvorena čitaonica i biblioteka | Fakultet političkih nauka\nSvečano otvorena čitaonica i biblioteka\nNa Fakultetu političkih nauka svečano su otvorene novoizgrađena biblioteka i čitaonica. Izgradnjom ovog prostora znatno su poboljšani uslovi rada studenata, koji dobijaju najsavremenije mesto za usavršavanje u skladu sa standardima najboljih evropskih i svetskih univerziteta. Prostor su otvorili dekan Fakulteta prof. dr Ilija Vujačić, prof. dr Žarko Obradović, ministar prosvete i nauke i Milan Krstić, student prorektor Univerziteta u Beogradu.\nDekan Ilija Vujačić ukazao je na činjenicu da je na ovom mestu pre pola veka pokrenuta prva škola politikologije u Istočnoj Evropi. Od tadašnje Visoke škole za političke nauke nastao je Fakultet, koji se vremenom razvijao, imao sve više studenata i unapređivao međunarodnu saradnju. „Posebno mi je zadovoljstvo da mogu da kažem da se ova škola demokratije i političke kulture kontinuirano razvija. U poslednjoj deceniji uložili smo dosta napora da se unaprede obrazovanje i studijski programi, a samim tim stvorili mogućnost da investiramo u izgradnju samog Fakulteta i dobijemo prostor koji će biti jedan od najmodernjih na Beogradskom univerzitetu, i u Srbiji“, istakao je dekan. Ovo je prva faza rekonstrukcije, a druga je u toku na drugom delu zgrade. „Nadam se da ćemo prvog oktobra imati nov fakultet i da će studenti biti prijatno iznenađeni unapređenim uslovima za rad“, zaključio je profesor Vujačić.\nJedan od partnera u ovom projektu je Ministarstvo prosvete i nauke. „Nama je bilo zadovoljstvo da, zajedno sa kolegama iz Ministarstva ekonomije i regionalnog razvoja, završimo ovu fazu projekta unapređenja stanja visokog obrazovanja, da Fakultet dobije nove prostorije, a samim tim i novi impuls da bude još bolji i poznatiji nego što jeste. Želimo da studentima stvorimo što bolje uslove za učenje, a oni će to vratiti daljim ulaganjem u razvoj naše države“, rekao je ministar prosvete i nauke profesor Žarko Obradović. On je dodao da je praksa vremenom pokazala da za studente Fakulteta političkih nauka uvek ima mesta na vodećim položajima, u svim društvenim i političkim sferama.\nMilan Krstić, student prorektor Univerziteta u Beogradu, smatra da je danas više nego ikad jasno da je uspešno obrazovanje nemoguće bez dobrih uslova za rad. „Ako želimo da se bavimo naukom, neophodno je da država i Univerzitet u tome pomognu, reformišu nastavne programe, ali i poboljšaju uslove za rad. Kada sam ja počeo da studiram, osobama sa invaliditetom nije bilo omogućeno da pristupe svim delovima zgrade Fakulteta, ali zahvaljujući rekonstrukciji, sada jeste“, naglasio je on.\nNove prostorije studentima će biti na raspolaganju zahvaljujući finansijskoj podršci investitora Ministarstva prosvete i nauke, Nacionalnog investicionog plana i Grada Beograda, uz učešće Fakulteta sopstvenim sredstvima.


VOĐA “ŠKALJARACA”: U trenutku hapšenja Jovica Vukotić bio u društvu poznate manekenke | Ekspres.net\nVukotić i Živkovićeva, piše “Kurir”, duže od mesec dana živeli su u iznajmljenoj kući u oblasti Lara u ovom letovalištu, a od aprila ove godine putovali su po Evropi zajedno. Dejana Živković, inače ćerka ambasadora Srbije u Kongu Radomira Živkovića, koja je poznata i po ljubavnoj vezi koju je imala sa golmanom Vladimirom Stojkovićem Stojketom, sa Vukotićem je bila u vezi i tokom 2014, ali do hapšenja u Turskoj nije bilo poznato da su obnovili ljubavnu romansu.\n– Jovan je uhapšen u nedelju, kada je sa Dejanom otišao do jedne prodavnice. Čim su izašli iz skupocenog automobila, prišli su im turski policajci i uhapsili vođu “škaljaraca”, za kojim je Grčka raspisala Interpolovu poternicu zbog sumnje da je organizovao šverc 135 kilograma kokaina. Kod njega je tada pronađen i falsifikovani makedonski pasoš. Naočigled srpske manekenke stavljene su mu lisice i odveden je u pritvor – rekao je izvor “Kurira”.\nOn je otkrio i da su u poslednjih nekoliko meseci vođa “škaljarskog klana” i manekenka zajedno boravili u Španiji, Ukrajini i Poljskoj.\n– On je putovao sa makedonskim pasošem, u kom je bilo upisano drugo ime, ali stavljena njegova fotografija, dok je Dejana koristila svoj pasoš. Upravo je zbog ovog pasoša protiv njega pokrenut postupak pred Drugim osnovnim tužilaštvom, u koje je juče, uz jake mere obezbeđenja pripadnika Specijalne antiterorističke jedinice, doveden na saslušanje – otkriva naš sagovornik.\n– Vukotić iz Antalije u Srbiju nije prebačen komercijalnim čarterom, već specijalnim letom na kom je on bio jedini putnik, a društvo su mu pravili specijalci. Tokom čitavog leta nije mu skidan povez sa očiju, a putovao je u šorcu i japankama, obučen onako kako je i uhapšen. Turska policija mu je pre proterivanja omogućila da ponese nešto garderobe, pa se presvukao tek pošto je priveden u srpski MUP – otkriva izvor upućen u istragu.\n– Mere obezbeđenja kakve je Vukotić imao do sada nisu viđene. Isti tretman biće nastavljen i u posebnoj pritvorskoj jedinici. Specijalci pod maskama od njega se nisu odvajali ni na trenutak, čak ni dok je bio u policijskom pritvoru – otkriva on.\n– Vukotić je delimično priznao krivično delo, rekao je da je koristio falsifikovani makedonski pasoš, ali samo u inostranstvu – kaže sagovornik upućen u istragu. Sporni pasoš, kako navodi, pronađen je u kući u kojoj su Vukotić i Dejana Živković boravili u turskom letovalištu.\n– S obzirom na to da je za njim raspisana Interpolova poternica Grčke, koja ga sumnjiči da je organizovao šverc 135 kilograma kokaina, a da Turska i Grčka godinama nemaju dobre političke odnose, umesto da bude izručen toj državi koja ga traži, on je proteran. Pošto ima i crnogorsko i srpsko državljanstvo, odluka je bila na turskom pravosuđu da li će ga izručiti Srbiji ili Crnoj Gori. Kako je izručen Srbiji, našoj državi ustupljeno je i vođenje ovog postupka. U toku su još istražne radnje i provere da li Vukotić možda ima veze i sa nekim drugim krivičnim delima koja su počinjena u Srbiji – otkrio je izvor iz istrage.\nJovan Vukotić, prema informacijama crnogorskih bezbednosnih službi, nalazi se na čelu “škaljarskog klana”, koji je blizak Luki Bojoviću. Prema njihovim informacijama, osim krijumčarenjem droge, kriminalna grupa dovodi se u vezu i sa najtežim krivičnim delima kao što su ubistva i pokušaji ubistva kako na teritoriji Crne Gore, tako i u Srbiji. Ova kriminalna grupa već nekoliko godina je u ratu sa “kavačkim klanom” i obračun ove dve mafije koje su dobile imena po kotorskim naseljima do sada je odneo tridesetak života. I sam Vukotić nekoliko puta našao se na meti napada. Osuđivan je nekoliko puta zbog nasilja u porodici, pokušaja ubistva i nedozvoljenog nošenja municije. U zatvoru u Crnoj Gori bio je od novembra 2014. do avgusta 2015. U Srbiji dosad nije osuđivan. Bio je vlasnik firmi u Crnoj Gori, koje je u međuvremenu zatvorio, i navodno više nema imovinu na svoje ime. Često je boravio u Beogradu, ali i drugim gradovima Srbije.\nTags Dejan ŽivkovićhapšenjehronikaJovica Vukotićvođa škaljaraca\n(VIDEO) OTKRIVENO KO JE OPLJAČKAO SAŠU POPOVIĆA: Badžin sin osumnjičen za krađu sefa vrednog 100 hiljada evra UHAPŠEN SA 60 LIRA U KUPAĆIM GAĆAMA: A đe se kupa vođa “škaljaraca”?! VOĐI ŠKALJARACA ODBIJENA ŽALBA: Jovica Vukotić ostaje u pritvoru UHAPŠENO 38 OSOBA KOJE SU OŠTETILE BUDŽET SRBIJE: Pali advokati, doktori, policajci…


POLJOPRIVREDNICI ZAHTIJEVAJU ISPLATU POTICAJA DO 20. AUGUSTA – Radio Feral\n13/08/2012 Mirza Musanovic\t0 Comments\nSavez poljoprivrednih udruženja Federacije BiH zahtjeva da se do 20. augusta isplate poticaji za poljoprivredu za prvih sedam mjeseci ove godine.\nPredsjednik Saveza poljoprivrednih Udruženja FBiH Avdo Muslimović danas je na konferenciji za novinare u Sarajevu kazao da su ranije nadležnim institucijama vlasti u FBiH uputili zahtjev za rješavanje nagomilanih problema u poljoprivredi, a u vezi neisplaćenih poticaja za 2012. godinu, kao i rebalansa federalnog budžeta koji, ako bude usvojen, predviđa smanjenje poljoprivrednih poticaja za deset miliona maraka.\nPrema njegovim riječima, zahtijevi poljoprivrednika se odnose i na isplaćivanje naknada za štete u poljoprivrednoj proizvodnji nastale uslijed elementarnih nepogoda.\n“U ovoj godini štete od elementarnih nepogoda u poljoprivredi, dakle snijega, poplava, a sada i suše, prema prvim procjenama iznose oko 500 miliona maraka“, dodao je Muslimović.\nIstakao je da je Savez poljoprivrednih udruženja FBiH prinuđen da donese “paket mjera ukoliko se Vlada FBiH i Parlament FBiH ogluše o zahtjeve poljoprivrednika”.\n“Ukoliko se naši zahtijevi na ispune do 20. augusta ove godine, ja pozivam sve poljoprivrednike u FBiH i BiH da se odazovu na mirne proteste, da blokiraju sve putne komunikacije i granične prelaze, te ne dozvole uvoz poljoprivrednih proizvoda koji se već proizvode u našoj zemlji. To će biti protesti upozorenja”, naglasio je Muslimović.\nDodao je da će poljoprivrednici do 20. augusta sačekati kako bi im se izvršile isplate poticaje za sedam mjeseci ove godine, a nakon toga će sačekati sjednicu Parlamenta FBiH, na kojoj bi trebala prisustvovati i delegacija poljoprivrednika.\n“Nakon sjednice Parlamenta, odnosno odgovora koje od njih dobijemo, preduzet ćemo dalje korake”, kazao je Muslimović na konferenciji za novinare kojoj su prisustvovali i predstavnici poljoprivrednika iz Tuzlanskog, Zeničko-dobojskog, Srednjo-bosanskog i Sarajevskog kantona.\nZa spašavanje poljoprivredne proizvodnje u FBIH, kako je rekao predsjednik Udruženja poljoprivrednika Tuzlanskog kantona Ilija Stojak, bilo bi važno i da se aktiviraju robne rezerve preko kojih bi na jesen poljoprivrednici dobili repromaterijal.\n← Nastavlja se trend ekstremnih vrućina i suša: Kiše nema do septembra!\nOD SEPTEMBRA HLJEB SKUPLJI ZA NAJMANJE 20 POSTO →


Zvezda - Šaljivi pokloni i ozbiljna očekivanja - Sportske.net\nZvezda - Šaljivi pokloni i ozbiljna očekivanja\nKošarkaški klub Crvena zvezda Telekom održao je novogodišnji koktel na kome su igračima deljeni šaljivi pokloni a tom prilikom je Nebojša Čović izneo planove za 2014. godinu.\nKošarkaški klub Crvena zvezda promovoisao je danas kalendar za 2014. godinu, a kapiten ekipe Marko Simonović igračima je u ime rukovodstva delio šaljive poklone.\nU mesecu januaru na kalendaru se nalazi Demarkus Nelson, u februaru Simonović, u martu Čarls Dženkins, aprilu Raško Katić, u maju Ivan Radenović, u junu trener Dejan Radonjić, julu Branko Lazić, avgustu Aleksandar Cvetković i Luka Mitrović, septembru Boban Marjanović, oktobru Blejk Šilb, novembru Jaka Blažič, dok su u decembru Marko Tejić, Nikola Rebić i Dušan Ristić.\nPovodom novogodišnjih praznika rukovodstvo kluba pripremlio je šaljive poklone za igrače Zvezde, koje im je uručio Simonović.\nRebić je tako dobio cuclu, Nelson maketu oldtajmera, Cvetković album Lučijana Pavarotija, Blažić "kasicu prasicu", Dženkins mikrofon, Šilb ogledalce.\nRadenoviću je pripala replika puške, Mitroviću fudbalska lopta, Tejiću "desna ruka", Ristiću hemijska olovka, Marjanoviću priručnik za vožnju, a Katiću fotografija nekadašnjeg kapitena Zvezde Igora Rakočevića.\nSimonoviću je direktor Zvezde Davor Ristović poklonio kapitensku traku u ime fudbalera crveno-belih Nenada Milijaša.\nPredsednik Zvezde Nebojša Čović istakao je da mu je drago zbog šaljive atmosfere, ali da zbog ambicija kluba u predstojećoj godini, 2014. neće biti šaljiva.\n"Navijačima želimo da donesemo sam vrh Jadranske lige, srpskog prvenstva i Kupa, a određena očekivanja imamo i u Evrokupu", rekao je Čović.\nOn je dodao da su se svi u klubu "okrenuli sami sebi", kako bi Zvezda bila podignuta na viši nivo.\n"Ove godine smo na polusezoni prvi u svim selekcijama. To nismo imali godinama unazad, ali veoma napornim radom svih u rukovodstvu kluba očekujem da to poboljšamo", naveo je Čović.\nNovogodišnjem koktelu u Belekspo centru prisustvovao je veliki broj igrača i trenera, kao i mnogo javnih ličnosti.


IGEA - GIS sustavi\n30 godina iskustva i usmjerenog razvoja profesionalaca omogućilo nam je dominaciju na hrvatskom tržištu u razvoju složenih GIS sustava i izgradnji programskih rješenja prema zahtjevima korisnika\nPrepoznavanje potreba, problema i zahtjeva klijenata centralna su točka našeg rada. Težimo zadovoljiti i premašiti očekivanja rješenjima koja donose stvarne benefite.\nRješenja koja nudimo povećavaju kvalitetu usluga i učinkovitost poslovanja.\nISKUSTVO i know how\nPosebna vrijednost Igee su naši ljudi čije višegodišnje iskustvo i znanje iz poslovnih domena, tehnologija, modela i procesa rada privatnih kompanija, državne administracije i lokalne uprave osiguravaju uspjeh.\nKVALITETA kao glavna vodilja\nPutem našeg integriranog sustava upravljanja, rad na isporuci naših usluga i rješenja u potpunosti je usmjeren kvaliteti, sigurnosti, okolišu i zaštiti zdravlja.


Multinacionalna vojna vežba Vojske Srbije "Platinasti vuk" (Foto: Ministarstvo odbrane Republike Srbije)\nAtlantski savet Srbije predstavio je danas istraživanje koje pokazuje da je 89 odsto građana Srbije protiv članstva u NATO, dok samo 11 odsto ispitanika podržava ulazak u Severnoatlantsku alijansu.\nIstraživanje "Evroatlantske integracije u očima srpskih medija" pokazuje da se 70,2 odsto građana Srbije protivi članstvu u NATO zbog bombardovanja 1999. godine, dok 10,2 ističe da ne deli mišljenje i ciljeve Alijanse.\nTakođe, stav o NATO je na osnovu ličnog iskustva formiralo 39,3 odsto ispitanika, dok na osnovu izveštavanja medija to čini 23,7 odsto. Svega pet odsto ispitanika smatra da je izveštavanje medija o NATO objektivno, dok 49 odsto misli da nije, a ostali su bez stava ili misle da je neutralno.\nIstovremeno, medijima veruje 40 odsto ispitanika, a ne veruje 19 odsto.\nSkot: Negativne vesti uprkos vojnoj saradnji Srbije i NATO\nU izjavi novinarima posle prezentacije, ambasador SAD u Beogradu Kajl Skot rekao je da rezultati nisu iznenađujući i da ljudi u Srbiji nisu zahvalni na onom što je NATO činio, pogotovo na bombardovanju 1999. godine.\nOn je primetio i da broj vesti u srpskim medijima o NATO raste, ali su i dalje negativne, uprkos velikom broju zajedničkih vojnih vežbi i opšte vojne saradnje koja se poboljšava.\nZaključak je da i dalje postoje mediji, koji će nastaviti da "bombarduju" Srbiju negativnim vestima o Alijansi, rekao je Skot i dodao da NATO treba da shvati kako mora mnogo toga da radi sa Srbijom da bi se poboljšala saradnja, ali da, isto tako, shvati da se određeni mediji neće promeniti i da će nastaviti sa takvim izveštajima.\nAnaliza naslova u štampanim medijima pokazala je da je od 2011. godine broj vesti koje u sadrže termin NATO porastao za više od 250 odsto - sa prosečno četiri naslova dnevno tada broj dosegao 27 u 2019. Istovremeno, pre osam godina je NATO pominjan u negativnom kontekstu u 40 odsto tekstova, a danas u 64 odsto, dok je pozitivnih naslova manje sedam odsto.\nSa druge strane, poraslo je pozitivno pominjanje Rusije na više od 60 odsto naslova u ovoj godini, i u tome prednjači dnevni list Informer sa 58 odsto, koji istovremeno ima i najviše negativnog o NATO - i do 80 odsto.\nIstraživanje pokazuje da na svaku objavljenu pozitivnu informaciju u medijima o NATO dolaze 3,32 negativne, o Evropskoj uniji je taj odnos jedan naprema jedan, dok je u slučaju Rusije na jednu pozitivnu svega 0,12 negativnih informacija.\nU 52,8 odsto tekstova mediji zagovaraju da Srbija treba da se osloni na Rusiju, 29,5 na EU, a 16 odsto na SAD.\nMihajlović: Pre 12 godina bolja slika o NATO\nPomoćnik direktora Radio-televizije Srbije Milivoje Mihajlović je, komentarišući istraživanje, ukazao da je negativna slika o NATO stvorena uglavnom u tabloidnoj štampi. Bolja slika o NATO i SAD je postojala u Srbiji pre 12 godina, podsetio je on.\nTo se poklapa sa činjencom da je krajem 2007. godine iz svih državnih dokumenata isključena sintagma "evroatlantske integracije", izbačen je termin "atlantske" i počelo se upotrebljavati "evropske". To je bio siguran znak da je vrh države pristao na tu varijantu. I nakon toga u medijima imamo sliku kao sad, a u stvarnosti je puno drugačije, rekao je Mihajlović.\nSpoljnopolitički komentator Milan Mišić ocenio je da se opšta negativna atmosfera o NATO stvara posredstvom 10 tabloida, koji svakodnevno predviđaju rat i "određene planove iz pakla" za Srbiju.\nPo njegovoj oceni uređivačka politika tih tabloida, a posebno naslovnih strana, je kombinacija politike i pornografije - teorija zavere i pretnje bezbednosti Srbiji u jednom, i najnovijih detalja rialiti programa iz protekle noći u drugom delu.\nGlavna njihova poruka je da NATO i "zli Zapad" hoće da nas unište, a Vladimir Putin i Rusija hoće da nas zaštite. To nema nikave veze sa zvaničnom politikom Srbije, zaključio je Mišić.\nNovinarska udruženja kritikuju Vučića zbog izjave o medijima na Kosovu


Sve o navijačkom Bloku 45, neosvojivoj "tvrđavi" Grobara: Pucnjava je dokaz da je sve otišlo dođavola :: realno55 ::\nPretpostavlja se da je grupu Grobara u četvrtak uveče napala ekipa Delija sa strane.\nBlok 45 je oduuvek važio za “neosvojivu tvrđavu”, u svakom smislu, samim tim i za opasno mesto, pa stoga i ne čudi što se tik uz taj blok, u Dr Ivana Ribara, preko puta ulice, u četvrtak uveče desio žestok obračun navijačkih grupa – Delija i Grobara.\nPrema jednoj verziji, do incidenta ispred zgrade u ulici Ivana Ribara 98 došlo je kada je grupa Delija sa motkama naišla na Grobare, tačnije na grupu “Vandal boys”, koja je trenutno najaktivnija navijačka ekipa iz tog kraja (pripadnici grupe dolaze iz blokova 45, 61, 62, 63 i 64, kao i iz naselja u ulici Dr Ivana Ribara), samim tim i ovaj kraj važi za njihovu “tvrđavu”. Nezvanično, momak koji je upucan je upravo pripadnik “Vandala” i on je sinoć prebačen na odeljenje za reanimaciju u KBC Zemun, gde su se lekari borili za njegov život.\nBlok 45 je oduvek imao istaknute navijačke grupe, koje su, u međuvremenu, zamrle. U saradnji sa momcima sa Bežanijske Kose, iz Bloka 45 je krenula grupa “Red Boys” (Delije), zatim, tu su bili članovi grupa “Sioux” (Grobari), delimično “Young boys” (Grobari), “Urban Youth” (Grobari), “Ultra boys” (Delije)…\nPodsetimo, ne tako davno, Delije su napale Grobare kod Hrama Svetog Save, što je zabeležila i kamera našeg portala.


27. July, 16:07\nRusija: Vakcinišite se, možda osvojite automobil 0 Podijeli Podijeli na facebook Podijeli na twitter Podijeli na viber Pošalji na mail\n13.06.2021. / 15:05\nSlab odziv Rusa na vakcinisanje, pa se vlasti okreću nagrađivanju...\nDa bi osnažili potražnju, Sobjanin je rekao da će svako stariji od 18 godina ko primi prvu dozu od 14. juna do 11. jula automatski biti uključen u nagradnu igru u kojoj se dobija automobil.\nOn je rekao da će se svake sedmice dijeliti pet automobila vrijednosti od jednog miliona rubalja (13.900 dolara).\nU Moskvi je u posljednja 24 časa infekcija virusom korona potvrđena kod 7.704 lica, što je najviše od 24. decembra. U cijeloj zemlji je u posljednja 24 časa infekcija potvrđena kod 14.723 lica, najviše od 13. februara.\nSobjanin je poručio građanima da naredne sedmice ne dolaze posao da bi se suzbila pandemija. "Ovo je samo privremeno rješenje. Da bismo izbjegli restrikcije i osigurali poboljšanje situacije, moramo značajno ubrzati vakcinaciju", objasnio je Sobjanin.\nSobjanin je izrazio žaljenje što se mali broj građana opredijelio za vakcinu, ali nije rekao koliko ih se do sada vakcinisalo.\nOn je 21. maja rekao da je 1,3 miliona od populacije veće 12 miliona primilo jednu dozu.\nRusija je bila prva zemlja na svijetu koja je odobrila vakcinaciju protiv kovida za domaću upotrebu, prije početka velikih testiranja.\nRusija nagradna igra vakcinacija


U kantonalnoj sarajevskoj Vladi ima jedan Srbin, u Unsko-sanskom kantonu ni jedan. Zbog takve proporcionalnosti Odbor za zaštitu prava Srba u FBiH pokrenuće inicijativu za ispitivanje ustavnosti.\n"Mi ćemo ići preko opštinskog suda, zatim na kantonalni i na kantonalnom sudu u Sarajevu zatražiti da obustavi postupak i da taj predmet preda na Ustavni sud, i da Ustavni sud razmotri formiranje Vlade u Kantonu Sarajevo", kaže Đorđe Radanović, predsjednik Odbora za zaštitu parava Srba u FBiH.\nApelaciju Srbi iz Federacije ne mogu direktno da podnesu Ustavnom sudu BiH, jer bi im u tom slučaju trebala trećina poslanika u Skupštini kantona, koju Srbi nemaju. Zato će se pred sudovima pozvati na posljednji, prijeratni, popis kada ih je na području Sarajeva bilo 27,2 odsto.\n"Novoformirana Vlada u Sarajevu broji 13 članova, samo je jedan srpski član, a prema ovom popisu iz '91.godine trebalo bi da budu minimalno tri", kaže Ana Dursum, pravni zastupnik Odbora za zaštitu parava Srba u FBiH.\n"Šta bi se desilo da je na primjer Radovan Višković krenuo da formira jednonacionalnu Vladu RS, a Ustav mu nalaže da mora da ima Bošnjake i Hrvate, vjerovatno bi se digla velika buka i sigurno je da bi reagovale mnoge organizacije", kaže Đorđe Radanović, predsjednik Odbora za zaštitu prava Srba u FBiH.\nZbog nekonstitutivnosti u Sarajevu i Unsko-sanskom kantonu niko ne reaguje. Niko ne reaguje ni na to što se proporcionalnost ne poštuje ni u pravosudnim institucijama. Već godinama na vodećim pozicijama tužilaca i sudija, u deset federalnih kantona zauzimaju isključivo Bošnjaci i Hrvati.\nĐorđe Radanović FBiH Srbi\nIzvještaj Savjetu bezbjednosti UN\nIncko napokon priznao da problem nije u Republici Srpskoj već u FBiH\nDelegat u Domu naroda parlamenta BiH\n13. maja 1941\nCrni dan za srpsku istoriju: Zeleno svjetlo ustašama za genocid nad Srbima


KULTIM - književnost, poezija, stvaralaštvo, kultura » 2011» jun» 13\nLJUBOMIR SIMOVIĆ - Izbor iz poezije\nLjubomir Simović, dramski pisac, pesnik i romansijer, redovni član SANU, rođen je 2. decembra 1935. godine u Užicu. Simović je napisao četiri drame: Hasanaginica, Čudo u Šarganu, Putujuće pozorište Šopalović i Boj na Kosovu. Drame su mu izvođene na mnogim našim scenama, kao i u inostranstvu. Najviše uspeha postiglo je Putujuće pozorište Šopalović, koje je postavljeno na scenama Poljske, Češke, Slovačke, Francuske, Švajcarske, Kanade i Belgije, kao i u jednom francuskom pozorištu u Maroku, u Kazablanki. Simovićeve drame su izvođene i u pozorištima Slovenije, Hrvatske, Bosne i Hercegovine i Makedonije.\nSterijina nagrada za najbolji dramski tekst dodeljena mu je tri puta: za Hasanaginicu (1975), za Putujuće pozorište Šopalović (1986) i za Čudo u Šarganu (1993). Kao predstave u celini, Simovićeve drame su dva puta pobedile na Sterijinom pozorju: Putujuće pozorište Šopalović, u izvođenju „Jugoslovenskog dramskog pozorišta”, u režiji Dejana Mijača, 1986, i Čudo u Šarganu, u izvođenju „Srpskog narodnog pozorišta” iz Novog Sada, u režiji Egona Savina, 1993. godine.


Godišnji poslovni horoskop za 2018 za Raka | AstroZenit by Jasminka Holclajtner\nGodišnji poslovni horoskop za 2018 za Raka\nS obzirom da je vaš znak pod uticajem Meseca, planete koja svaki drugi dan promeni zodijački znak, dva puta godišnje je u fazi pomračenja bilo Sunca ali i Meseca, hod ovog svetla ne može se uzeti kao odrednica za vaše ponašanje bilo na poslu ili u ličnom životu. Poljem posla vlada Sunce tako da bi trebalo da pratite periode kada je pomračenje bilo Sunca ili Meseca i da u tim periodima ne započinjete nikakve važne poslove. Ono što određuje vas na poslovnom planu je ipak planeta Saturn koji vlada astrološkim poljem partnerskih odnosa i poslovnih i ljubavnih ali i astrološkom kućom novca koji zarađujete preko tih odnosa. Uran, suvladalac i jedne i druge astrološke kuće već sedam godina prelazi preko vaše astrološke kuće karijere što donosi razne trzavice na profesionalnom planu, moguća razmišljanja o nekakvim promenama, naročito ako se bavite privatnim biznisom dok oni koji rade u državnim služama uglavnom su veoma dobro kotirani i u stabilnoj finansijskoj poziciji. Štiti vas tranzit Neptuna preko Riba i to se odnosi na sve koji rade u prosveti ili koji se bave naučnim radom, umetnošću ili nekim drugim poslom zbog koga su prisutni u javnosti. Ova potreba za eksponiranjem biće naglašena tranzitnim Uranom koji će sredinom maja ući u Bika i doneće neke nove poslovne ponude i sve do jeseni ćete imati kontakte sa onima koji će vam nuditi neku vrstu saradnje pod novim uslovima ili ćete i sami želeti da se uključite u neki tm saradnika koji će vam se činiti veoma inventivnim i intersantnim.\nMars, planeta vladalac polja karijere u retrogradnom hodu preko Vodolije i Jarca od 26.juna do 11.septembra donosi naporan rad ili nezadovoljstvo statusom, pomalo i kašnjenje u isplati ili zahtevne saradnike sa kojima nećete lako moći da uspostavite komunikaciju. Do juna Mars vas može čak i podsticati da se bavite finansijskim transkacijama, da u februaru i prvoj polovini marta ugovarate neke poslove ali pazite da ne budete prevareni ili nagovoreni na neku transakciju koja će se pokazati neisplativom. Tranzit Marsa preko Jarca od polovine marta do polovine maja nalaže oprez u radu sa Jarceim, Škorpijama, Strelcima, Ovnovima i Vagama. Finansije će biti relativno stabilne uz manju neprijatnost u vidu nekih dodatnih troškova ili moguće poveće izdatke u periodu od kraja juna do početka septembra. Vaše finansije štiti i tranzit Jupitera preko Škorpije koji će doneti mogućnost vanrednih dobitaka možda i preko igara na sreću sve do 8. novembra kada će ući u Strelca, kada kreće nov period u kome ćete imati mogućnost daproširite saradnju sa strancima ili da promenite radno mesto za neko bolje plaćeno.


Minesotina revija promašaja, Indijana osam od osam! - Sportske.net\nMinesotina revija promašaja, Indijana osam od osam!\nPeković i Lov za tri sekunde promašili tri šuta za produžetak u Los Anđelesu, "Grizliji" nova žrtva moćnih Pejsersa. San Antonio preslišao Sikserse, buđenje Bostona. Juta beznadežna...\nU pravom revolveraškom obračunu, Klipersi su dozvolili Minesoti da šutne 96 puta. Ali, imali su i sreće na kraju, gosti su promašili tri poslednja, što je odlučilo.\nU poslednje tri sekunde, dva puta Lov i jednom Peković nisu uspeli svom timu da donesu produžetak. Šteta, za "Pekmena" je to bila najbolja utakmica u sezoni, 25 poena i 10 skokova.\nOvo je šesti poraz u nizu za Timbervulvse protiv Klipersa, prethodne večeri prekinuli su seriju neuspeha protiv Lejkersa od 22 meča. Kod pobednika, Blejk Grifin je ubacio 25 poena, imao 10 skokova, 5 asistencija, Kris Pol je uz 21 poen imao 11 uspešnih dodavanja.\nFantastična Indijana ne posustaje, osma pobeda u nizu za jedini neporaženi tim lige, pregazili su Memfis, a umor se nije osećao, iako je ovo bio pet meč za lidera šampionata u sedam dana. Pol Džordž je ubacio 23 poena, a Lens Stivenson napravio prvi tripl dabl karijere, 13 poena, 12 asistencija, 11 skokova.Memfis je izgubio bitku pod koševima, imali su 15 manje od rivala u prvom delu što je za njih nezamislivo. Takođe ovih 75 poena su najmanje što su postigli u sezoni.\nBret Braun se loše proveo protiv mentora Grega Popovića, Filadelfija je lako izgubila od San Antonija kod kuće. Dankan se odmarao, Grin i Parker su završili veći deo posla za Sparse koji su najbolji tim Zapada, i kasne utakmicu za Indijanom, imaju 7 pobeda i poraz.\nDenver nije mogao da izabere boljeg protivnika da zaustavi loš niz sa početka, slavili su protiv Jute koja je jedini tim bez pobede u šampionatu. Veteran Andre Miler je 9 od svojih 15 poena postigao u poslednjoj četvrtini, kada su Nagetsi prelomili meč.\nPortland je rizikovao u finišu protiv Detroita, ali su sačuvali pobedu, iako su dozvolili Pistonsima da siđu na -3 u poslednjoj četvrtini. Damijen Lilard je ubacio 25 poena, tim iz Oregona deluje odlično, imaju skor 5-2, podsetićemo vas da su prošlu godinu završili sa 13 poraza u nizu.\nHjuston je bio na pragu novog poraza kod kuće, još jednom su izgubili veliku prednost, ali protiv Toronta ih je spasao Džeremi Lin. On je sa klupe ubacio 31 poen Kanađanima, Hauard je uz 18 poena, uhvatio 24 lopte, pa su posle maratona i dva produžetka Teksašani ipak izbegli treći poraz u nizu pred svojim navijačima. Rudi Gej je na drugoj strani ubacio 29 poena, ali je potrošio čak 37 lopti i imao loš procenat šuta.\nČikago je pobedu protiv Klivlenda platio povredom Derika Rouza, ali u pitanju je samo mišić, ništa opasno, lider Bulsa se nada da će igrati već u petak protiv Toronta.\nSjajna partija Ejvori Bredlija i 24 poena presudili su Orlandu i Bostonu doneli četvrtu pobedu. Kod Medžika Nik Vučević po običaju dabl-dabl, 15 poena i 10 skokova.\nU Severnoj Karolini preokret, Šarlot je vodi ona poluvremenu, ali onda ih je Atlanta oduvala sa parketa. Houksi su treću četvrtinu dobili sa 34:16, imali šut neverovatnih 70%, komandovao je Al Horford koji je u trećem periodu ubacio 13 od svoja 24 poena. Bobketsi su na klupi ponovo imali svog trenera Kliforda, koju se vratio posle intervencije zbog problema sa srcem, ali je imao razlog za nerviranje.\nKlipers - Minesota 109:107\nHjuston - Toronto 110:104 pr.


Naslovna/Politika/Lukač: Govedarica pokušava da diskredituje MUP bez ikakvih argumenata\nPredsjednik SDS-a Vukota Govedarica već duži vremenski period sa svojim saradnicima vrši kontinuirani napad na MUP Republike Srpske, pokušavajući rad Ministarstva i njegovog rukovodstva predstaviti u negativnom svjetlu bez obzira što policija u proteklim godinama bilježi stalni trend rasta dobrih rezultata u svim segmentima svog rada, ocijenio je građanin Republike Srpske Dragan Lukač.\nLukač je u pisanom odgovoru Govedarici naveo da je 2017, prema rezultatima, posebno najbolja godina od kada postoji Ministarstvo unutrašnjih poslova.\n“Na isti način Govedarica pokušava diskreditovati Policiju Republike Srpske postavljajući pitanje, bez ikakvih argumenata, kako je Naser Orić hodao Republikom Srpskom i uticao na svjedoke, a policija Republike Srpske ga nije htjela uhapsiti. Riječ je o još jednoj lažnoj informaciji Vukote Govedarice u pokušaju podrivanja snage i povjerenja građana u Policiju Republike Srpske”, istakao je Lukač.\nOn je naglasio da “Govedarica na ovaj način pokušava da ‘brani’ Republiku Srpsku i njene građane i tako dobije političke poene”.\n“Ne mogu, a da ne postavim pitanje Govedarici – gdje je bio kada je trebalo braniti narod od Nasera Orića i njegovih hordi koje su harale srpskim selima? Zašto tada Govedarica nije uzeo pušku u ruke kao njegovi vršnjaci i branio goloruki narod od Orića, već se danas pojavljuje kao zaštitnik u svojim izjavama”, upitao je Lukač.\nOn je naveo da Govedarica izlazi u javnost sa ovakvom izjavom isti dan kada je Željka Cvijanović promovisana kao kandidat SNSD-a za predsjednika Republike Srpske.\n“Govedarica traži povjerenje građana za svoj izbor na poziciju predsjednika Republike Srpske, a ne mogu da ga ne pitam da li stvarno misli da narod tako brzo zaboravlja i da će srpski borci dati povjerenje da ih vodi i brine o opstanku Republike onaj koji se nije ni preznojio, kamoli krvario poput njih za stvaranje Republike Srpske, već ih je napustio i pobjegao? Ko može da ukaže povjerenje takvom čovjeku i stavi svoju i sudbine svoje djece u ruke onome koji će pobjeći prvom prilikom kada bude teško, a znamo da Republici Srpskoj nije bilo i neće biti lako u predstojećem vremenu.\nZato postoji očita i velika nervoza Govedarice kada je saznao da je protivkandidat Željka Cvijanović, kojoj ne može niko da montira lopovske afere, jer i ne postoje, i koja je u proteklim godinama pokazala da radi sve u interesu građana i Republike i nije pobjegla kada se trebalo suprostaviti jačem i donijeti teške odluke u interesu naroda i Republike Srpske”, istakao je Lukač.\nOn je ocijenio da “Govedarica i njegovi glasnogovornici nisu uspjeli bez obzira na sva lažna podmetanja da poljuljaju povjerenje građana u svoju policiju i nikada neće ni uspjeti u tome, jer je ova policija stvorena iz naroda i uvijek će biti na strani svog naroda”.\nLukač je poručio Govedarici i njegovim, kako je rekao, lažnim glasnogovornicima da će i ubuduće, sve dok se budu tako ponašali, na svaki njihov napad na MUP dobiti i adekvatan odgovor.\nNarodna skupština danas raspravlja o izvještaju Anketnog odbora\nDnevni Telegraf: Nešić na čelu DNS-a?\nRadnici u Srpskoj bez zdravstvenog (VIDEO)\nPožari uzimaju danak u RS: Vatra odnijela već sedam života\nGrad dodjeljuje 23 lokacije za prodaju lubenica\nU banjalučke vrtiće upisano 129 djece: “Radost” i “Kolibri” najtraženiji\nSrijeda, 4. Septembra, 2019.


Kulturno blago Japana, kao i njegovo drustveno i ekonomsko nasledje bili su jos jednom neiscrpna inspiracija studentima i istrazivacima u Srbiji. Autorima pet najboljih istrazivackih ideja na temu u vezi sa Japanom, kompanija Japan Tobacco International (JTI), u saradnji sa Ambasadom Japana u Republici Srbiji, dodelila je Sakura stipendije.\nPobednici konkursa koji se organizuje cetvrtu godinu zaredom su: Manja Karanovic, studentkinja Filozofskog fakulteta Univerziteta u Novom Sadu, sa idejom implementacije japanskih eko-skola u Srbiji; Gordana Jevdjovic, studentkinja Ekonomskog fakulteta u Subotici, Univerziteta u Novom Sadu, koja ce istraziti izazove fiskalne konsolidacije u Japanu i Srbiji; Jelena Petrovic, studentkinja Ekonomskog fakulteta Univerziteta u Nisu, koja ce se posvetiti mogucnostima primene Kaizen menadzmenta u kompanijama u Srbiji; Uros Citakovic, student Fakulteta politickih nauka Univerziteta u Beogradu, sa idejom o istrazivanju kulturne diplomatije Japana; Tamara Jevtovic, studentkinja Kriminalisticko-policijske akademije u Beogradu, koja ce otkriti kako funkcionise japanska policija i dati predloge na koji nacin najbolje policijske prakse mogu da se primene u Srbiji.\n„Tokom prethodne cetiri godine koliko odrzavamo konkurs za Sakura stipendije, pristiglo nam je oko 500 ideja za istrazivacke radove koje su se bavile razlicitim aspektima japanskog nasledja. Upravo je ovo cilj Sakura stipendije, da ucimo od Japana sa kojim odrzavamo tradicionalno prijateljske odnose i istrazimo kako da najbolje japanske prakse primenimo u Srbiji. Kreativni i preduzimljivi studenti u Srbiji dosli su do sjajnih resenja i otvorili nove horizonte znanja izmedju Srbije i Japana” – rekao je Kris Vuds, generalni direktor i potpredsednik kompanije JTI za Zapadni Balkan.\nJTI i Ambasada Japana podrzavaju mlade istrazivace da slede svoja interesovanja i sticu nova znanja. Konkurs za Sakura stipendiju bio je otvoren za sve studente i postdiplomce, kao i istrazivaci koji nisu u stalnom radnom odnosu. Kandidati su poslali predloge istrazivackih projekata na teme u vezi sa Japanom, a iz oblasti japanskog jezika, knjizevnosti i kulture, drustvenih i tehnickih nauka, ekonomije i Kaizena. Dobitnici stipendija ce svoje istrazivacke radove zavrsiti do 1. jula 2015. godine.\n„Veoma cenim podrsku kompanije JTI obrazovanju mladih i doprinos dodatnom povezivanju Japana i Srbije. Cestitam stipendistima, koji su uspeli da svojim predlozima pokriju mnostvo zanimljivih tema i nadam se da ce nastaviti dalje da sire interesovanje za Japan.“ – porucio je NJ.E. Masafumi Kuroki, Ambasador Japana u Republici Srbiji.\n„Ovo je veliko priznanje i sansa da prosirimo svoje vidike, a ujedno i doprinesemo poboljsanju i produbljivanju odnosa sa Japanom, zemljom koja poseduje obilje znanja iz razlicitih oblasti za razvoj ekonomije i drustva. Temom o Kaizen menadzmentu volela bih da predocim prednosti same primene ovog modela u srpskim preduzecima i uopste njegov znacaj za nasu privredu. Nadam se da cemo opravdati ukazano poverenje i doprineti jacanju saradnje Japana i Srbije.“ – izjavila je Jelena Petrovic, dobitnica stipendije.\nSakura stipendija dobila je ime po japanskom drvetu tresnje koje je poznato po prekrasnim cvetovima, ali i kao simbol srece i prosperiteta. Konkurs je pokrenut sa ciljem da promovise japansko nasledje i kulturu u Srbiji, kao i da ojaca prijateljstvo izmedju dve zemlje.


20 svibnja, 2022 4:00 pm\nPočetna/Satelitska TV/SAT EXYU TV/B1 (HD/SD) startovala FTA na Team: Sat (16E)\n12/06/2021\tSAT EXYU TV Ostavi komentar\nBosanski operater Team :Sat iz Sarajeva pokrenuo je satelitsku distribuciju televizijskog kanala B1. Besplatni signal ( FTA ) prenosi se unutar paketa Team: Sat na satelitu Eutelsat 16A ( 16°E). Postoje dve MPEG-4 distribucije u radu s različitim kvalitetom slike – prva u HD, druga u SD rezoluciji.B1 Televizija je muzički i zabavni kanal fokusiran na srpske izvođače, emitujući koncerte i video klipove. Alternative za gledaoce FTA programa su Pink Folk 1, DM Sat ili BN Music HD.Stanica emituje muzičke sadržaje proizvedene, između ostalog, za Radio-televiziju Srbije.Tehnički parametri – B1 (HD/SD) Eutelsat 16A (16 °E),fr. 11.262/H,SR 30000,FEC 2/3,DVB-S2 / 8PSK,FTA\nProšla Lagane kao pero i savršeno udobne sa snažnim zvukom\nSljedeća TRT 4K kodira prenose Euro 2020


Menadžer projekta i strukturiranih finansija, NLB Komercijalna Banka, Srbija\nMenadžer i stručnjak za projektne finansije sa preko 20 godina iskustva u strukturiranju projekata, finansiranju projekata, razvoju projekata, praćenju i pregovaranju finansijskih projektnih transakcija.\nPrvobitno, diplomirani pravnik s odličnim uspehom na Univerzitetu Iberoamericana u Meksiko Sitiju, Gabriela je radila u prestižnim advokatskim kancelarijama u Meksiku, a nakon toga je postala glavni savetnik za novi projekat od 380 ha u Kankunu, Meksiko, koji uključuje stambene kondominijume, nekoliko hotela, golfskih terena i marinu.\nNakon preseljenja u Srbiju 2005. godine i obuke za projektno finansiranje u Banci Austrije, počela je da radi u UniCredit banci Srbija u odeljenju za projektno finansiranje gde je 14 godina bila na poziciji šefa odeljenja za nekretnine, korporativno i investiciono bankarstvo. Dok je bila u UniCreditu, Gabriela je učestvovala u kreiranju portfolia nekretnina Banke i od tada procenjuje izvodljivost projekata, strukturira njihovo finansiranje, prati razvoj do konačnog završetka i pregovara o ponudama, ugovorima o kreditima, ugovorima o učešću u riziku i poslovanje sa MIGA-om i drugim osiguravajućim društvima.\nNakon što je radila sa međunarodnim i lokalnim graditeljima kao vodeći aranžer/zajmodavac/agent, njen portfolio uključuje prvi poslovni park u Srbiji „Airport City“, vrhunske stambene komplekse poput Central Garden i Wellport, tržne centre uključujući Ušće, kao i najveće maloprodajne objekte. Park u Beogradu “Rakovica” i preimenovane hotele poput Crowne Plaza i Holday Inn.\nGabriela je započela novu poziciju u avgustu 2021. godine u NLB Komercijalnoj banci a.d. i trenutno implementira nove procedure i alate za projektno financiranje s ciljem proširenja odeljenja za projektno finansiranje i nastavak pružanja solidnih struktura i finansijskih transakcija u nekretninama uključujući sindikacije/klupske poslove sa članovima NLB Grupe i domaćim ili stranim kreditorima u kancelarijama, rezidencijalnim, maloprodajnim, logističkim i hotelskim sektorima.


Lozničani se sve više pretplaćuju na struju - Bizlife.rs\nLozničani se sve više pretplaćuju na struju\n19:06 Loznica, 11/12/2011\nKorisnici električne energije koji se snabdevaju iz mreže „Elektrodistribucije“ u Loznici, za tu uslugu duguju 760 miliona dinara, a potrošači koji svoje obaveze prema tom preduzeću ne izmiruju na vreme, redovno su opomenuti.\nDirektor lozničke „Elektrodistribucije“ Čedomir Vasić rekao je danas da domaćinstva na području nadležnosti tog preduzeća za utrošenu električnu energiju duguju ukupno 470 miliona dinara i da se ta potraživanja ne povećavaju značajno.\nDirektor Vasić je dodao da lica sa ograničenom odgovornošću, koja redovno plaćaju troškove, duguju „Elektrodistribuciji“ 120 miliona dinara, dok se očekuje da 170 miliona dinara bude regulisano sudskim putem.\nVasić je naglasio da od 57.500 domaćinstava koja se snabdevaju iz te mreže, oko 30.000 se pretplaćuje na korišćenje električne energije, tako što plaćuju veće iznose od potraživanih i broj takvih korisnika se blago povećava.\nPrema Vasiću, terenske ekipe tog preduzeća redovno posećuju potrošače koji ne izmiruju svoje obaveze na vreme, pre svega one koji duguju više od 20.000 dinara, dok se, u cilju smanjenja ukupnih potraživanja, neredovne platiše opominju, isključuju ili utužuju.\nJedno od mogućih rešenja za regulisanje duga domaćinstava predstavlja sklapanje sporazuma sa „Elektrodistribucijom“ i prema proceni socijalnog stanja, dugovanje se deli na određeni broj rata, uz brisanje sa liste neurednih platiša, ukoliko tekuće dugovanje uplaćuju redovno.


SNSD: Za kandidata DNS-a glasalo 5.000 Bošnjaka - GradPrijedor.com - Portal grada Prijedora\nSNSD: Za kandidata DNS-a glasalo 5.000 Bošnjaka\nNa ishod izbora za gradonačelnika Prijedora u velikoj mjeri uticalo je to što bošnjački narod nije imao svog kandidata, veoma veliki broj nevažećih listića kao i nestručan rad Gradske izborne komisije Prijedor, izjavio je predsjednik Izvršnog odbora Opštinskog odbora Saveza nezavisnih socijaldemokrata Prijedor Dalibor Pavić.\n„Prema našim analizma, kandidat Demokratskog narodnog saveza za gradonačelnika (Marko Pavić) dobio je pet hiljada bošnjačkih glasova, od čega 4.000 iz Prijedora i 1.000 putem pošte“, rekao je Pavić na konferenciji za novinare u Prijedoru.\nOn je ocijenio da je 4.125 nevažećih listića za gradonačelnika, a 3.216 za lokalni parlament previsok broj u odnosu na važećih 37.305 gradonačelničkih i 38.396 važećih glasova za odbornike, te pozvao GIK da istraži šta je uzrok tome.\n„Kada je riječ o izboru odbornika, nismo zadovoljni rezultatom jer nam je cilj bio 9.500 glasova, a osvojili smo 7.500 i ostajemo druga po snazi stranka u lokalnom parlamentu“, kazao je Pavić.\nOn je pozvao predsjednika GIK-a Prijedor Željka Škondrića i sve članove ovog organa da podnesu ostavke jer nisu reagovali na očigledne nepravilnosti izbornog procesa.\n„GIK Prijedor apsolutno ne radi posao kako treba i to je jedna od najlošijih karika. Ljudi u biračkim odborima, čast izuzecima, nisu bili edukovani ni toliko da pravilno popune obrasce nakon zatvaranja glasačkih mjesta“, naveo je Pavić.\nOn je naveo da je SNSD GIK-u na sam dan izbora uputio prigovore za više biračkih mjesta, a da se jedna od najočiglednijih nepravilnosti desila u biračkom mjestu Busnovi gdje je u glasačkim kutijama bilo 850 listića za gradonačelnike i 849 listića za odbornike, a broj potpisa građana koji su na tom biračkom mjestu glasali je znatno manji – 683 za gradonačelnika i 786 za lokalni parlament.\n„Zapisnik o ovoj nepravilnosti su na sam dan izbora potpisala dva člana i predsjednik biračkog odbora. GIK je potom uzeo izjave od pet članova tog biračkog odbora, među kojima su i ona tri, koji su negirali navode iz prigovora i naveli da je broj potpisa jednak broju glasačkih listića u kutiji“, precizirao je Pavić.\nOn je novinarima pokazao originalan zapisnik sa potpisima trojice članova biračkog odbora Busnovi koji su se „predomislili“ kada su davali izjavu GIK-u, te fotografije otvaranja vreća sa biračkim materijalom u hodnicima Sportske dvorane „Mladost“ gdje je dopremljen sav izborni materijal nakon zatvranja biračkih mjesta 7. oktobra.\n„Snimak otvaranja glasačkih vreća u Prijedoru može se vidjeti na internetu, a objašnjenje da su otvarane samo sive vreće u koje se skladište nevažeći listići ne stoji, jer ovdje su i fotografije na kojima se jasno vidi da su otvarane i plave i žute, a ne samo sive vreće“, istakao je Pavić.\nPredsjednik Opštinskog odbora SNSD Prijedor Drago Tadić rekao je da očekuje da SNSD u Prijedoru ne bude pozvan na razgovore o formiranju skupštinske većine s obzirom da DNS, bošnjačke stranke i Demokratska partija imaju dovoljno mandata za to.\n„Pretpostavljam da će većina (u Skupštini grada Prijedora) biti DNS, DP i Bošnjaci“, dodao je Tadić.\nOn je podsjetio da je SNSD uoči izbora najavio zajedničko djelovanje sa Srpskom demokratskom strankom, Partijom demokratskog progresa, Narodnom demokratskom strankom i Srpskom radikalnom strankom.\n„Razgovaraćemo sa svojim koalicionim partnerima kako i na koji način ćemo ići dalje i upoznaćemo rukovodstvo stranke sa svojim prijedlozima“, rekao je Tadić i dodao da je obaveza svih partija koje učestvuju u parlamentu da razgovaraju i da će SNSD to učiniti sa svim političkim partijama koje za razgovor budu zainteresovane.\nNajviše mandata u lokalnom parlamentu dobio je DNS – devet, za jedan više nego 2008. godine, SNSD je zadržao svojih sedam, SDS je uvećala broj odbornika sa četiri na pet, a po dva mandata zadržali su Stranka demokratske akcije, PDP i Socijaldemokratska partija BiH.\nNa lokalnim izborima 2008. godine povjerenje građana dobilo je sedam žena, dok su ove godine u lokalni parlament izabrane samo tri.


Pobede Bostona i Golden Stejta\n► Pobede Bostona i Golden Stejta\nKošarkaši Bostona poveli su sa 2:0 protiv Vašingtona u polufinalu plej-ofa Istočne konferencije u NBA ligi, pošto su noćas na svom terenu pobedili posle produžetka sa 129:119.\nSeltikse je do pobede predvodio Ajzea Tomas sa 53 poena, četiri skoka, četiri asistencije i tri blokade. On je dobru partiju posvetio svojoj sestri, koja je poginula u saobraćajnoj nesreći uoči pre početka plej-ofa, a juče bi napunila 23 godine.\n"Najmanje što sam mogao da uradim je da igram za nju. Znao sam da će me saigrači podržati, da će mi dati snagu da izađem na teren i dobijem utakmicu. Nije bilo šanse da propustim meč", rekao je Tomas.\nOn je postigao 20 poena u poslednjoj četvrtini, a devet u produžetku. Njegovih 53 poena su najbolji učinak jednog igrača u plej-ofu otkako je 2003. godine Alan Ajverson postigao 55, a Džon Havliček 54.\n"Lepo je biti u istoriji Seltiksa sa svim sjajnim igračima. Ali, sve dok ne osvojiš titulu ne možeš se smatrati velikim igračem", naveo je Tomas.\nPobedi Seltiksa doprineli su Al Horford sa 15 poena i 12 skokova, Ejveri Bredli sa 14 poena i Dže Krauder sa 14 poena, sedam skokova i četiri asistencije.\nU ekipi Vašingtona najbolji je bio Džon Vol sa 40 poena, 13 asistencija, tri skoka, tri ukradene lopte i tri blokade. Marcin Gortat postigao je 14 poena uz 10 skokova, a 14 poena postigao je i Bredli Bil.\nTreća i četvrta utakmica igraće se u četvrtak i u nedelju u Vašingtonu.\nKošarkaši Golden Stejta poveli su sa 1:0 protiv Jute u polufinalu plej-ofa Zapadne konferencije, pošto su na svom terenu pobedili sa 106:94.\nStefen Kari predvodio je Voriorse do pobede sa 22 poena, sedam skokova i pet asistencije, Drejmond Grin dodao je 17 poena, osam skokova, šest asistencija i dve blokade, a Kevin Durent 17 poena, pet skokova i pet asistencija.\nVoriorse je sa klupe predvodio Majk Braun, pošto se Stiv Ker oporavlja od komplikacija posle opracije leđa od pre dve godine. On je propstio i poslednje dve utakmice u seriji protiv Portlanda.\nU ekipi Jute najefikasniji je bio Rudi Gober sa 13 poena i osam skokova, Rodni Hud i Gordon Hejvord postigli su po 12 poena, a Džo Džonson 11 poena.\nDruga utakmica igra se u četvrtak, a domaćin će ponovo biti Golden Stejt.\nKošarkaši Crvene zvezde osvojili su večeras ABA Super kup pošto su u finalu u Laktašima pobedili Budućnost sa 89:75 (28:16, 29:16, 21:23, 11:20).\nKošarkaši Crvene zvezde plasirali su se u polufinale ABA Super kupa, pošto su večeras u Laktašima pobedili ekipu Olimpije sa ubedljivih 86:60 (20:28, 20:14, 20:9, 26:9).


Otkriveno ko je sve "muljao" sa ofšor kompanijama | Mondo Portal\nOktriveno koji su fudbaleri koristili ofsor kompanije\nOtkriveno ko je sve "muljao" sa ofšor kompanijama 0 Podeli Podeli na facebook Podeli na twitter Podeli na viber Pošalji na mail\n04.04.2016. / 12:54 13:03\nIzvor Beta 04.04.2016. / 12:54 13:03\nMeđu dokumentima koji su se iznenada našli u javnosti o nezakonitom poslovanju nekih od najuticajnijih ljudi na svetu, nalaze se i brojni sportisti.\nU dokumentima panamske advokatske firme o tome kako bogati i moćni koriste ofšor kompanije, pominju se i imena bivših zvaničnika FIFA, kao i mnogih poznatih fudbalera, među kojima je i bivši reprezentativac naše zemlje, Darko Kovačević.\nU dokumentima koje je objavio Međunarodni konzorcijum istraživačkih novinara, na osnovu podataka procurelih iz firme "Mosak Fonseka" u sklopu istrage ofšor poslovanja svetske elite, opisuje se kako su sportisti i njihovi menadžeri skrivali novac na računima ofšor kompanija.\nTužilac traži 22 meseca robije za Mesija!\nSud daje konačnu reč o Nejmarovom transferu\nList Ajriš tajms prenosi da je španskim vlastima rečeno da je poznati srpski fudbaler Darko Kovačević tokom sezone 2006/07, dok je nosio dres Real Sosijedada, zarađivao oko 2.000 dolara mesečno, a da mu je klub platio oko 1,4 miliona dolara te sezone preko holandske kompanije "IMFC Licensing".\nIz pres službe Real Sosijedada saopštili su da je plaćanje posredstvom firmi u inostranstvu uobičajena praksa u svim klubovima u Španiji.\nJedna od najpoznatijih ličnosti čije se ime pojavljuje u dokumentima jeste Mišel Platini, bivši francuski fudbalski velikan i ključna figura u skandalu koji je potresao FIFA 2015. godine.\nOn se oslanjao na agenciju "Mosak Fonseka" da mu pomogne u upravljanju ofšorovima osnovanim u Panami 2007, iste godine kada je imenovan za predsednika UEFA.\nPlatinijev advokat je rekao da je njegov klijent švajcarski državljanin i dodao da su vlasti te zemlje upoznate sa svim njegovim računima, investicijama i imovinom.\nU dokumentima se pojavljuje i ime nekadašnjeg generalnog sekretara FIFA Žeroma Valkea. On je vlasnik firme osnovane jula 2013. na Britanskim devičanskim ostvima.\nU datoteci su i ofšor firme dvadesetak sadašnjih ili bivših vlasnika velikih fudbalskih klubova, uključujući Inter i Boka Juniors. Igrači čija se imena pojavljuju u dokumentaciji dolaze iz Brazila, Velike Britanije, Turske, Srbije, Holandije, Švedske...\nPominju se i fudbaler Lestera Leonardo Uljoa, zvezda Čilea Ivan Zamorano, kao i nekadašnji fudbaler Mančester junajteda, Argentinac Gabrijel Hajnce.\nofšor Lionel Mesi fifa uefa mišel platini


Banja Zlatar u Novoj Varoši prodata za dva i po miliona evra – radiosabac.com\nBanja Zlatar u Novoj Varoši prodata za dva i po miliona evra\n18:23 09.03.2021 (osveženo 18:47 09.03.2021) Preuzmite kraći link\nBanjski kompleks Zlatar u Novoj Varoši je prodat, potvrdio je za Tanjug direktor Republičke direkcije za imovinu Jovan Vorkapić.\nPrema njegovim rečima, kupac je nedavno isplatio ugovorenu sumu, čime je ispunio uslov da preuzme vlasništvo nad ovim nekada poznatim centrom za prevenciju, lečenje i rehabilitaciju kardiovaskularnih oboljenja.\nNovi vlasnik Zlatara je „Metal investmens jurope d.o.o“ iz Beograda, a kako pišu Varoške novine, imovina ovog RH centra prodata je za nešto više od dva i po miliona evra, što je za oko 200.000 evra više od početne cene.\nKako navodi ovaj list, „Metal investmens jurope“ je, osim kompleksa čija je površina 12.298 kvadrata, kupovinom dobio i više od četiri hektara zemljišta na najlepšem delu planine.\nBanjski kompleks je više puta oglašavan za prodaju. Prvi put u oktobru 2019. kada je početna cena bila 3,9 miliona evra.\nKasnije je početna cena smanjivana, da bi na četvrtom oglasu iz oktobra prošle godine, iznosila nešto više od 2,3 miliona evra.\nVaroške novine navode da je objekat u međuvremenu dosta propao ali i da bi radovi na njegovom renoviranju trebalo da počnu do leta.


Mercedes SL 600 | Super automobili | Automobilizam\nRESTILIZACIJOM DO NOVOG IDENTITETA\nIako su radikalnim izmenama Mercedesovi dizajneri modelu „SL“ podarili moderniji i drugaciji izgled, pitanje je koliko je, i da li je, ovaj popularni kabriolet u najnovijem izdanju lepši od još atraktivnog prethodnika\nMercedes, u poredjenju sa vecinom proizvodjaca, nove modele nešto redje predstavlja, a restilizacije postojecih su relativno blage i uglavnom se svode na brojna tehnicka poboljšanja. Potpuno suprotno ovoj tradiciji, nedavno je promovisana preuredjena verzija kabriolet modela „SL“, koji je, potpuno neocekivano, izuzetno radikalno redizajniran, što se prvenstveno odnosi na izgled prednjeg dela automobila. Prema prvim ocenama, bolje da Mercedesovi dizajneri nisu bili toliko hrabri i radikalni, te da su se držali proverenog konzervativizma.\nPrepoznatljivi dvostruki okrugli farovi su mesto ustupili neobicnim svetlosnim grupama, koje kao da su inspirisane modelom „CLS“. Ipak, i pored slicnosti sa ovim atraktivnim automobilom, vrlo je diskutabilno koliko je ovaj redizajn uspešan, jer prepoznatljiv i izuzetan izgled modela „SL“ nije unapredjen i modernizovan, vec u potpunosti poništen.\nNaravno, o ukusima ne vredi raspravljati, a iz Mercedesa porucuju da je cilj dizajnera bio ostvarivanje vizuelne slicnosti sa slavnim „roudsterima“ iz prošlosti, koji vec pet decenija postavljaju standarde u toj klasi vozila. Upravo sa tim ciljem je maska hladnjaka uvecana i proširena, kako bi više podsecala na masku cuvenog modela „300 SL galving“. Ako je cilj dizajnera bila veza sa slavnim modelom iz pedesetih godina prošlog veka, ostaje samo nepoznanica cemu potpuno nov oblik prednjih farova. Situaciju donekle popravljaju veliki usisnik za vazduh u dnu prednjeg branika i nabori na poklopcu motora koji nagoveštavaju sakrivenu snagu. Bokovi karoserije su ostali, takoreci, neizmenjeni, a pored elegantne linije isticu se i „škrge“ na prednjim krilima, koje takodje podsecaju na cuveni „galving“. Zadnji deo automobila nije znacajnije izmenjen, a najviše se istice nov završetak izduvnog sistema i preoblikovani branik, koji u donjem delu ima ugradjen difuzor, što, ako ne prakticno, onda bar estetski, podseca na Mercedesove uspehe na sportskim takmicenjima.\nEnterijer je organizovan tako da na najbolji moguci nacin objedini svet trkackih automobila sa svetom luksuznih limuzina. Veza modela „SL“ sa trkama je više nego ocigledna, a dovoljan je samo jedan pogled na sedišta, koja iako su velikih dimenzija, imaju oblik pravih trkackih „kadica“, a kod najsnažnijeg modela „SL 600“ na naslonu je diskretno izgravirana oznaka V12, koja jasno upucuje da se ispod „haube“ nalazi najsnažniji motor. Pred vozacem se nalaze novi upravljac i nova tabla sa instrumentima, koji su preoblikovani tako da ipak mnogo više slicnosti imaju sa pravim sportskim automobilima. Ipak, veza sa svetom luksuznih limuzina je daleko prisutnija. Pri odabiru vozila kupac na raspolaganju ima citavu paletu raznih boja kožnih presvlaka i nekoliko dezena drvenih i aluminijumskih aplikacija, tako da, bar što se tice najskupljih dobro opremljenih verzija, verovatno nece postojati dva identicna automobila. U novi model Mercedes je ugradio još jedan detalj koji jasno ukazuje da je u pitanju model namenjen prvenstveno uživanju u vožnji, a ne obaranju rekorda kružnih staza. Rec je o posebnim grejacima ugradjenim u naslon za glavu prednjih sedišta. Novi sistem funkcioniše tako što usisava hladan vaduh sa zadnje strane naslona, zagreva ga i greje vrat i ramena putnika. Zahvaljujuci ovom dodatku, model „SL“ je, prema tvrdnjama Mercedesovih strucnjaka, sa spuštenim krovom moguce voziti još bar nekoliko nedelja, pošto su svi drugi kabrioleti ostali u garažama.\nKako je pored luksuza i estetike, tehnicka superiornost jedan od glavnih aduta svih Merecedesovih automobila, ni novi „SL“ nije izuzetak. Jedna od najznacajnijih novina u odnosu na prethodnika je potpuno novi sistem upravljanja, koji ovom sportskom automobilu daje sasvim drugi karakter. Rec je o usavršenom aktivnom servo uredjaju koji se konstantno nalazi pod kontrolom racunara. Za razliku od slicnih aktivnih sistema koji samo regulišu jacinu servo asistencije zavisno od brzine kretanja, Mercedesov uredjaj kontroliše cak i otklon tockova. Tek kada se upravljac okrene za više od pet stepeni, prednji tockovi prave znacajno veci zaokret. Na taj nacin, vozac pri vecim brzinama sa više preciznosti može da koriguje kretanje automobila na pravcu, dok za savladavanje krivina i parkiranje nije potrebno mnogo „rada“ na upravljacu.\nVelika pažnja je posvecena i bezbednosti, jer ne treba zaboraviti da je Mercedes pionir na polju sigurnosti kada su kabrioleti u pitanju. Još ’60-ih godina prošlog veka je konstruisana prva karoserija sa ojacanom putnickom kabinom, ’80-ih se u serijskoj proizvodnji našao i ABS, dok je pocetkom devedesetih predstavljen i prvi serijski „anti rol bar“ koji se automatski otvara u slucaju prevrtanja, što je danas standard kod velikog broja kabriolet modela. Svi navedeni sistemi se u model „SL“ odavno ugradjuju, a kod najnovije verzije, akcenat je stavljen na aktivnu bezbednost. Na spisku serijske opreme su se našli potpuno novi bi ksenon farovi koji mogu da se prilagode svim uslovima u saobracaju, a na raspolaganju su, izmedju ostalih, modovi za vožnju na otvorenom putu ili po magli. Domet svetlosnog snopa se prilagodjava brzini kretanja, a prati i zaokrete upravljaca, tako da je i unutrašnjost krivine uvek osvetljena. Cuveni Mercedesov ABC („active body control“) sistem aktivne bezbednosti koji sprecava naginjanje karoserije u krivinama i njeno poniranje prilikom kocenja takodje se nalazi u službi sigurne i udobne vožnje.\nZa pokretanje novog modela je zadužena bogata paleta benzinskih motora. Pod „haubom“ osnovnog modela sa oznakom „SL 280“ se nalazi šestocilindricni motor koji oslobadja 231 KS. Najsnažnije izdanje „SL 600“ pokretace poznati V12 agregat koji iz 5.500 „kubika“ uz pomoc dva kompresora razvija cak 517 KS i enormni obrtni moment od 830 Nm pri samo 1.900 obrtaja.\nPrema tvrdnjama strucnjaka iz Štutgarta, ovaj model cak predstavlja i neku vrstu prekretnice, jer ce vecina buducih modela biti inspirisana njegovim izgledom, što je podatak koji ce možda da unese nemir medju ljubitelje klasicnog Mercedesovog dizajna. Novo izdanje modela „SL“ u prodaji ce se naci tokom proleca, najverovatnije po otvaranju Salona automobila u Ženevi.\nMERCEDEZ-BENZ SL 600\n380 kW (517 KS) pri 5.000 o/min\n830 Nm pri 1.900 o/min\npetostepeni automatski menjac, pogon na zadnjim tockovima\ncetvorostruka veza napred, multilink nazad\nnapred 255/40 R18, nazad 285/35 R19\nza 4,5 sekundi\nPoslednje pripreme za “Punta” Fiat poceo intenzivno da renovira proizvodne hale u Kragujevcu Italijanski...


Dačić: Važno da deca i mladi mogu da izraze svoje mišljenje - Izazov\nRadio-televizija Srbije\t 5. oktobra 2021. 15:18\nDačić je otvario sednicu Učeničkih parlamenta na temu "Za svako dete – važnost vršnjačke podrške u ostvarivanju prava deteta" u Skupštini Srbije, koja se održava u okviru Dečje nedelje, manifestacije čiji je cilj poboljšanje položaja dece u Srbiji.\n"Ovo je prilika da deca iz svog ugla ukažu na značaj koji pridaju ovoj temi, da razmene iskustva, predstave izazove i probleme sa kojima se svakodnevno suočavaju", rekao je Dačić.\nPredsednik parlamenta je ukazao i da je vršnjačka podrška važna za socijalni i emocionalni razvoj dece i mladih, kao i da njenim prihvatanjem mladi stiču veće samopouzdanje, osećaj odgovornosti, aktivno slušanje, empatiju i komunikacione veštine.\n"Vršnjačka podrška doprinosi stvaranju pozitivnog školskog okruženja i podsticajne atmosfere, jer učenici koji pružaju vršnjačku podršku neprocenjiva su podrška učenicima koji imaju malo prijatelja ili ih uopšte nemaju", naveo je Dačić.\nOn je ukazao i na probleme vršnjačkog nasilja i značaj podrške deci koja su deo ranjivih grupa, navodeći da mora da se stvara "pozitivna klima" u kojoj se različitosti prihvataju i poštuju.\n"Mislim da je važno da se na ovom skupu, svi zajedno, složimo da je vršnjačka podrška izuzetno važna za ostvarivanje prava deteta, kao i učešće mladih u društvenom životu", rekao je Dačić u parlamentu.\nPomoćnica ministra za brigu o porodici i demografiju Aleksandra Čamagić rekla je da deca moraju da budu svesna da imaju pravo da slobodno izražavaju mišljenje i da je to njihova obaveza u društvu.\n"Reći svoje mišljenje je pravo i obaveza. Način na koji se danas borite za sebe i svoje vršnjake je pravi put da jednog dana izrastete u ljude koji će se boriti za dobrobit društva i države", rekla je Čamagić.\nDečja nedelja se ove godine od 4. do 10. oktobra proslavlja pod sloganom "Dete je dete da ga volite i razumete", a pod pokroviteljstvom Ministarstva za brigu o porodici i demografiju.


Reakcije na optužnicu protiv Tačija: Od nevinosti do ostavke - NOVA portal\nReakcije na optužnicu protiv Tačija: Od nevinosti do ostavke\nPolitika Autor:Gordana Petkovic24. jun. 202021:39 > 23:43\nI dok Kadri Veselji negira bilo kakvu umešanost u bilo koje krivično delo, a Hašim Tači se još ne oglašava, optužnice koje je Specijalno tužilaštvo u Hagu podnelo protiv njih dvojice i još nekoliko bivših članova OVK koji se terete za niz ratnih zločina na Kosovu i Metohiji izazvale su brojne reakcije od ogorčenosti, tvrdnji da su "nevini" do toga da je to još jedan primer širenja jaza između SAD i EU.\nPonosan sam što sam bio deo oslobodilačkog rata naroda Kosova, rekao je Kadri Veselji novinarima i u potpunosti negirao bilo kakvu umešanost u bilo koje krivično delo.\nObjavljivanje izjave tužioca pre nego što je Sud potvrdio ili odbacio optužbe, ocenjuje kao presedan i dodaje da je zabrinjavajuća osnovana sumnja da su motivi tužioca u potpunosti politički.\n„Uzimajući u obzir vreme i okolnosti, nekoliko dana pred sastanak u Beloj kući, zaista navodi na sumnje da je ovo slučajnost“, rekao je Veselji.\nVlada Kosova pozvala građane da pokažu smirenost\nVlada Kosova smatra da niko ne može biti proglašen krivim bez pravosnažne sudske odluke, izjavio je premijer Kosova Avdulah Hoti i pozvao sve građane da pokažu smirenost.\nRamuš Haradinaj, lider Alijanse za budućnost Kosova i ratni saborac Hašima Tačija i Kadri Veseljija u tzv. OVK, izjavio je da veruje u njihovu nevinost i „nevinost svih drugih ratnih drugova“.\n„Albanski narod na Kosovu se s pravom borio za slobodu, nakon žestokog ugnjetavanja različitih srpskih režima, koji je trajao skoro vek, a vrhunac je bio Miloševićev režim“, napisao je Haradinaj na svom fejsbuk profilu reagujući na vest da je Specijalno tužilaštvo za ratne zločine, koje je tzv. OVK počinila nad srpskim civilima tokom sukoba na kosovskoj teritoriji, podiglo optužnice protiv Tačija i Veseljija.\n„Oslobodilačka vojska Kosova vodila je čisti rat, što je rezultiralo slobodom i uspostavljanjem Republike Kosovo. Mi verujemo u nevinost predsednika Tačija, predsednika Veselija i svih drugih ratnih drugova“, napisao je Haradinaj, koji je i sam podneo ostavku na premijersku funkciju da bi bio saslušan u Specijalnom tužilaštvu u Hagu.\nIzražavajući ogorčenost što je Specijalno tužilaštvo podiglo optužnice protiv Tačija i Veseljija, premijer Albanije Edi Rama je najavio da će sutra „izaći“ sa javnom reakcijom za sve Albance.\nOn je rekao da će ostati do kraja, „zajedno sa svima onima koji su se oružjem borili“ za Kosovo „zatočeno u paklu Slobodana Miloševića“, kazao je premijer Albanije, a prenosi Kosovo onlajn pisanje Gazete ekspres.\nMontgomeri: Optužnica dokaz jaza između SAD i EU\nOn kaže da „niko neće poverovati da je slučajnost“ to što je optužnica obelodanjena uoči predstojećeg sastanka predstavnika Beograda i Prištine u Beloj kući i da je reč o pokušaju dezavuisanja Grenelove inicijative.\nMontgomeri, međutim, skreće pažnju da „suprotstavljene pozicije SAD i EU garantuju da u doglednoj budućnosti neće biti pronađeno rešenje kosovskog problema“.\nNapominje da njegov stav ne predstavlja odbranu Hašima Tačija ili mnogih drugih lidera kosovskih Albanaca za potencijalne ratne zločine.\nOstojić: Nakon optužnice, Tači mora da podnese ostavku\nDugogodišnji novinar i političar Zoran Ostojić smatra da nema bekstva od zločina i da je jedina dilema bila da li će biti optužen Tači ili Kadri Veselji ili – obojica.\nOn smatra da Tači mora sada da podnese ostavku.\nObjavljivanje predloga optužnice nekoliko dana pred razgovore Beograda i Prištine u Vašingtonu može se, kako kaže, tumačiti kao potez sračunat sa ciljem da se Ričard Grenel i drugi pregovarači spasu kompromitovanja i neprijatnosti da razgovaraju sa nekim ko je optužen za ratne zločine.\nKandić očekuje da će optužnica biti potvrđena\nOsnivač Fonda za humanitarno pravo (FHP) Nataša Kandić očekuje da će optužnica protiv najviših predstavnika Oslobodilačke vojske Kosova biti povrđena i da će Drenička grupa biti prva na listi.\nJavnost u Srbiji mora da bude pripremljena na to da suđenja neće biti fokusirana na trgovinu organima i\n„Žutu kuću“, već da će fokus tužilaštva biti na onome o čemu se najmanje zna, ukazala je ona.\nTo su, kako je dodala, pre svega zločini prema Albancima, a potom zločini prema Srbima i odnosiće se na zločine u\nĐakovici, Prizrenu, Suvoj Reci i Prištini, a najmanje mesta će biti za rasvetljavanje sudbina nestalih.\nNije iznenađenje, kako kaže, to što su na optužnici osnivači OVK, koji se pominju u izveštaju Dika Martija, ali\nje dodala da se prvi put pominje neko koga je Marti označio kao šefa Dreničke grupe.


Evropa mora da pravi baterije za električna kola | EurActiv Srbija\nEvropa mora da pravi baterije za električna kola\nEvropa ne bi trebalo da žuri sa ukidanjem benzinskih i dizel motora i mora da počne sopstvenu proizvodnju baterija za električne automobile kako bi konkurisala Kini, poručili su proizvođači i dobavljači automobila. Sada evropski proizvođači automobila za baterije za električni automobil Kini plaćaju do 7.000 evra. Sa ciljem da unapredi konkurentnost i osigura isporuke, EU je odlučila da osnuje Evropsku alijansu za baterije za električne automobile.\nU Briselu je pokrenuta Evropska alijansa za baterije s ciljem da EU konkuriše azijskim i američkim proizvođačima.\nMeđu okupljenima u Briselu 11. oktobra bili su nemačka hemijska grupa BASF, proizvođači automobila Reno i Dajmler i inženjering kompanija Simens.\nInicijativu, koju bi mogao da predvodi konzoricjum za proizvodnju baterija u Evropi poput Erbasa, lansirao je potpredsednik Evropske komisije zadužen za energetsku uniju Maroš Šefčovič.\n"Nedostatak domaćih, evropskih proizvođača baterija urušava poziciju EU zbog bezbednosti lanca snabdevanja, povećanja troškova zbog transporta, kašnjenja sa isporukom, slabijeg kvaliteta ili ograničenja u dizajnu", istakao je potpredsednik Komisije, preneo je Rojters.\n"Zato moramo brzo i zajedno da delujemo da prevaziđemo taj neostatatak i kapitališemo naše liderstvo u mnogim sektorima lanca vrednosti, od materijala do integrisanosti sistema i recikliranja", rekao je Šefčovič.\nIako evropski proizvođači sklapaju baterije za električna vozila, region nema značajnijeg igrača na tržištu već uglavnom koristi baterije napravljene iz Azije. Tržištem dominiraju japanski Panasonik i NEC, LG i Samsung iz Južne Koreje i kineski BYD i CATL, kao i američka Tesla.\nOčekuje se da strateški plan za Aljansu bude usvojen početkom 2018. "u formi sveobuhvatne mape puta za EU Alijansu za baterije koja će biti predstavljena u februaru", rekao je Šefčovič.\nEU bi mogla da podrži inicijativu sa 2,2 milijarde evra, preneo je Fajnenšel tajms.\nBudućnost automobila je vruća tema, posebno nakon što su Britanija i Francuska objavile planove za postepeno ukidanje motora sa unutrašnjim sagorevanjem kako bi smanjili zagađenje.\nPredsednik Evropske asociajcije automobilskih snabdevača (CLEPA) Roberto Vavasori upozorio je da bi užurban prelazak na električne automobile zapravo uposlio Kinu koja, zajedno sa Južnom Korejom i Japanom, dominira proizvodnjom baterija za takva vozila.\n"Treba da osiguramo razuman prelazni period koji ne bi našim kineskim prijateljima bio poklon", rekao je Vavasori koji procenjuje da evropski proizvođači automobila plaćaju Kini 4.000-7.000 evra po bateriji za električni automobil.\nVavasori je pozvao Evropu da razvije sledeću generaciju baterija. Dodao je da proizvođači automobila treba da traže i druge načine za smanjenje štetne emisije gasova, kao što su efikasniji motori i sintetička goriva.\nNemački Dajmler i Folksvagen uoči Frankfurtskog sajma objavili su planove ubrzanog prelaska na električne automobile.\nFolksvagenov direktor Herbert Dis rekao je za agenciju Rojters da evropska industrija treba zajednički da osnuje regionalnog snabdevača baterijama.\n"U početnoj fazi smatram da je dobro raditi sa korejskim snabdevačima, ali bih voleo da konkunrencija raste i da se pojavi evropski konzorcijum", rekao je Folksvagenov direktor.\nRizik za Evropu\nNemačka kancelarka Angela Merkel pomenula je mogunost državne podrške vraćanju proizvodnje čipova i baterija u Evropu.\nUlozi su visoki, s obzirom na to da autoindustrija u celini obezbeđuje 12,6 miliona radnih mesta u EU, ili 5,7% ukupnog broja.\nSindikati pritiskaju proizvođače eletričnih automobila da ih prave u postojećim fabrikama i investiraju u proizvodnju baterija u Evropi umesto da posao bude u Aziji.\n"Samostalni lanci vrednosti su centralni stub našeg industrijskog modela i imaju glavnu ulogu u uspehu nemačke ekonomije", rekao je članovima automobilske industije i industrije čelika predsednk sindikata IG Metal Jorg Hofman.\nVavasori smatra da Evropa kaska u proizvodnji senzora i mikročipova, kao i baterija, i da oslanjanje na snabdevače iz Kine predstavlja rizik s obzirom na geopolotičku nestabilnost.\n"Treba nam proizvodnja u Evropi za vozila budućnosti, ili ćemo ugroziti Evropu", dodao je Vavasori.\nMnogi u automobilskoj industriji žele da se vlade više fokusiraju na smanjenje emisije ugljen dioksida nego na uvođenje kvota za električne automobile.\n"Obavezivanje na određeni procenat neke tehnologije nas ne vodi najboljem rešenju", kaže predsedavajući Evropske asocijacije proizvođača automobila (ACEA) i predsednik uprave Dajmlera Diter Zeče (Dieter Zetsche).\nTa asocijacija ponudila je da još snizi nivo CO2 emisije do 2030, iako to zavisi od povećanja broja električnih automobila.\nNemački "Robert Boš", najveći svetski snabdevač automobila ima otvorene opcije: optimizaciju motora na sagorevanje, a ispituje i sintetička goriva koja bi mogla da koriste postojeće pumpe za gorivo i motore.\n"To je brži način ograničavanja globalnog zagrevanja", kaže Boš, izvršni direktor Folkmar Denera, i dodaje: "Radimo to uporedo sa električnim vozilima".\n: Ambicije Kine u proizvodnji električnih kola alarmirale Evropu


Njemačka kancelarka Angela Merkel upozorila je na alarmantnu situaciju\nNjemačka kancelarka Angela Merkel upozorila je na alarmantnu situaciju sa brojem novozaraženih u toj zemlji, a zbog svega se založila za nove restriktivne mjere u borbi protiv koronavirusa zbog porasta broja infekcija u državi u vrijeme kada se približava zima, prenosi agencija Beta pozivajući se na AFP.\nMerkel, koja se danas sastaje sa vođama 16 njemačkih država, želi ograničiti broj učesnika privatnih proslava na 25, a na 50 broj ljudi na proslavi na javnom prostoru ako poraste broj slučajeva zaraze, proizilazi iz nacrta teksta koji treba biti usvojen na tom sastanku, a u koji je AFP imao uvid.\nKancelarka i guverneri razmatraju kako da spriječe ubrzanje rasta broja infekcija virusa na nivoe viđene u drugim evropskim zemljama i moguće je da će biti uvedene nove restrikcije.\n„Zbog pada temerature, produženih boravaka u zatvorenim prostorima tokom jeseni i zime i prijeteće sezone gripe, sada trebamo biti posebno pažljivi, naročito u organizaciji slobodnog vremena i privatnih proslava“, rekli su razni politički zvaničnici.\nBroj novozaraženih u Njemačkoj dostiže najviše nivoe od aprila posljednjih sedmica, tako da je preko 2.000 novih slučajeva zaraze dnevno zabilježeno nekoliko puta.\nTo je i dalje znatno manje od cifara zabilježenih na vrhuncu prve faze pandemije, te daleko manje od brojeva u nekim drugim evropskim zemljama kao što su Francuska i Španija, prenosi agencija AP.\nMeđutim, to je znak za uzbunu u Njemačkoj. Stopa infekcije u Minhenu i nekim drugim gradovima nedavno su bile oko 50 slučajeva zaraze na 100.000 stanovnka sedmično, što je nivo koji zahtjeva da vlasti poduzmu akciju.\nBerlin ponovo poziva Nijemce na odgovornost dok je kancelarka Merkel „vrlo zabrinuta“ zbog najnovijeg razvoja pandemije, rekao je njen glasnogovornik Stefan Seibert.\n„Ne možemo se uspješno izboriti sa virusom ako svaki od nas ne doprinese toj borbi“, rekao je on i ponovio koliko je važno da se nosi maska na javnim mestima i da se poštuje udaljenost od 1,50 metara.\nBroj novih slučajeva zaraze dnevno prešao je granicu od 2.000 prema Institutu Robert Koch, a 9.471 osoba umrla je od virusa od kada se pojavio.


Ružić: Da li Zelenović, Paunović i Đurić uopšte žele dijalog?\nTanjug 12. oktobra 2018. 11:41\nBEOGRAD – Ministar državne uprave i lokalne samouprave Branko Ružić smatra da je neprimereno što je okrugli sto o potrebi promene izbornih uslova održan bez učešća nadležnih državnih institucija koje nisu ni pozvane.\nRužić navodi da se time krši nedavno postignut dogovor o zajedničkim aktivnostima sa lokalnim samoupravama u kojima su na vlasti predstavnici opozicije, a koji su nedavno izneli svoje zahteve u vezi sa izbornim pravilima, rasvetljavanju pitanja „prekomponovanja“ lokalnih vlasti i utisaku institucionalnih pritisaka na lokalne vlasti.\nMinistar se, povodom tih zahteva, 1. oktobra sastao sa gradonačelnikom Šapca Nebojšom Zelenovićem, predsednikom Opštine Paraćin Sašom Paunović i zamenikom predsednika Opštine Čajetina Arsenom Đurićem.\nRužić, kako je danas saopštilo Ministartsvo, podvukao da je vrlo licemerno napadati državu u medijima i te kritike predočiti i međunarodnoj zajednici s jedne strane, a sa druge, svaku pruženu ruku za dogovor i dijalog odbijati.\n„Takvo ponašanje govori u prilog činjenici da je u pitanju lokalno politikanstvo za dnevnu potrebu“, ističe ministar.\nPodsetio je da je na inicijativu predsednice Vlade Ane Brnabić, u želji da se razvije dijalog i iznađu rešenja za zahteve predstavnika ovih lokalnih samouprava, sa njima razgovarao u više navrata i da su se dogovorili da je najbolji put organizacija radnih grupa, kao i okruglog stola, na kojima bi se sva pitanja postavila na sto, u cilju iznalaženja rešenja u korist građana Srbije.\nRužić napominje da i sam zapisnik sa nedavnog sastanka i saopštenje za javnost dokazuju upravo da je to dogovoreno na sastanku i da se dovodi u pitanje da li oni žele uopšte dijalog.\n„Kako drugačije da se protumače ti potezi odustajanja od dogovorenih aktivnosti, kada je to upravo što su oni tražili“, upitao se ministar koji ističe da je do prošlog petka, 5. oktobra, trebalo da dostave predlog agende i sve teme o kojima bi se razgovaralo na radnim grupama, što nije učinjeno do danas.


Na konferenciji za novinare posle sednice Socijalno-ekonomskog saveta, Đorđević je rekao da Ustav i zakon omogućavaju rad nedeljom, a da je poslodavac dužan da obezbedi radnicima jedan dan za odmor. Taj dogovor o tome kako će se raditi, kaže ministar, treba da bude u interesu i poslodavaca i radnika, u smislu zarade i jednih i drugih.\nSaglasan je, dodao je, s predsednikom Srbije Aleksandrom Vučićem koji se protivi inicijativi za zabranu rada nedeljom i ocenio da bi uvođenjem te zabrane sami sebi napravili problem. Naveo je da zakon vrlo precizno kaže da je poslodavac dužan da obezbedi jedan dan u nedelji za odmor, a da sva kršenja prava mogu da se prijave Inspektoratu za rad.\nU zakonu, dodaje ministar, piše i koliko traje radna nedelja i koliko može da bude prekovremenih sati mesečno.\nKako je naveo Đorđević, zakon omogućava, s jedne strane, i radnička prava, s druge strane, i da poslodavac koristi radnu snagu na najbolji mogući način, te da se on zalaže da se poslodavcima i radnicima ostavi da se sami dogovore kako će organizovati posao.\nNaveo je primer Mađarske i Hrvatske gde se pred Ustavnim sudom pokreće pitanje odluke o zabrani rada nedeljom, kao i primer Crne Gore koja je uvela zabranu rada nedeljom.\nMinistar je najavio uskoro i radnu grupu za izmenu Zakona o radu, što će, navodi, biti prilika da se razgovara i o nekim novim pravima radnika. Naveo je da bi se odluka o zabrani rada nedeljom negativno odrazila na turizam koji beleži rast u Srbiji.\nPredsednik UGS "Nezavisnost" Zoran Stojiljković kaže da pitanje rada nedeljom ne treba izdvajati u toj meri i da ono treba da bude stvar kolektivnog ugovora koji važi za sve koji rade u trgovini, pa da se njime uspostavi koliko se plaća neko ko radi nedeljom i eventualno mreže dežurnih prodavnica.\nPotpredsednik Saveza samostalnih sindikata Srbije Duško Vuković kaže da sindikat traži da u zakonu piše da je nedelja dan odmora, a ne da je nedelja "po pravilu dan odmora", kako je po važećem zakonu. Naglasio je da zahtev da se zabrani rad trgovina nedeljom ne znači zalaganje za manje rada.\n"Mi želimo da radimo", rekao je Vuković i dodao da po zakonu radna nedelja po pravilu traje pet dana, da se sedmično radi po 40 časova, i ukazao na to da ne postoji regulisan rad nedeljom. Naveo je da je, po podacima sindikata, skoro jednoglasna podrška inicijativi o zabrani rada nedeljom i dodao da očekuje da će ta inicijativa S S S S veoma brzo biti na dnevnom redu Socijalno-ekonomskog saveta.\nVuković kaže da rast ekonomije i BDP-a treba i radnici da osete kroz više zarade i dodaje da su plate u trgovini 20 odsto niže od prosečnih zarada.\n"Zamislite kako se neko oseća ko prima 36.000, 37.000 i 40.000 dinara, a spočitava mu se da neće da radi", rekao je Vuković.


RTS :: Nenad Krstić: Imamo blistavu sadašnjost i blistavu budućnost\nKošarka Nenad Krstić: Imamo blistavu sadašnjost i blistavu budućnost\nnedelja, 03. jan 2021, 19:00 -> 19:38\nNovi potpredsednik Košarkaškog saveza Srbije za mušku košarku Nenad Krstić izjavio je da je na novu funkciju došao motivisan i pun entuzijazma.\nNekadašnji reprezentativac i kapiten Srbije u decembru je izabran na novu fuknciju u KSS-u, na kojoj je zamenio Igora Rakočevića.\n"Gledam na to da sada imam malo više obaveza, jer su sada sve reprezenativne selekcije uključene. Tek sam počeo, ali sam i razmišljao i imam jasno definisan plan šta bi moglo da se uradi, a šta bi moglo od postojećih stvari da se nadogradi i poboljša."\n"Veoma odgovorna funkcija i ono što mogu da kažem jeste da sam motivisan i pun entuzijazma, ali sam i počastovan što sam na ovom mestu", rekao je Krstić Tanjugu.\nPre dolaska na mesto potpredsednika, bivši igrač Partizana, Nju Džersija, Oklahome, Bostona, moskovskog CSKA i Efesa bio je direktor mlađih selekcija KSS-a.\nZbog koronavirusa mlađe kategorije u 2020. godini nisu imale priliku da poprave loše rezultate iz 2019. kada su bile daleko od medalja na prvenstvima.\n"U 2019. godini bilo je malo lošijih rezultata, ali sa mlađim selekcijama je uvek tako. Dešavalo se da sve naše selekcije osvoje medalje, ali se nekad dešavala i godina kao što je 2019. Po mom mišljenju, druga stvar je tu ključna - da mi uspostavimo sistem i da on izbacuje igrače za seniorsku reprezentaciju."\n"To je ključ svega i to je i do sada rađeno dosta dobro. Drugi cilj jesu medalje. Naša U20 selekcija je u B diviziji i primaran cilj treba da bude da se vratimo u A diviziju", rekao je Krstić.\nSeniorsku reprezentaciju u februaru očekuje kvalifikacioni prozor za Evropsko prvenstvo 2022. godine, a na leto će Beograd biti domaćin olimpijskog kvalifikacionog turnira za Olimpijske igre u Tokiju.\n"Ništa nije lako, mi smo svedoci. U poslednjem prozoru smo se namučili, izgubili smo od Švajcarske. U sledećem prozoru igramo sa Gruzijom, pa sa Švajcarskom, jedna pobeda nas vodi na EP. Ne volim da kalkulišem, mislim da je najbitnije da se mi plasiramo na EP. Ubeđen sam da hoćemo", kaže Krstić.\n"Što se tiče olimpijskog kvalifikacionog turnira, tu polažemo mnogo nade. Imamo vrhunsku reprezentaciju. Imamo blistavu sadašnjost, imamo blistavu budućnost. Plasman na Olimpijske igre ne bi trebalo da bude problem."\n"Treba gledati i rasporede takmičenja, posebno NBA, da li će se poklapati, da li će neko igrati plej-of, koga će selektor imati na raspologanju... Sve to može da utiče, ali mi smo domaćini i nadam se najboljem. Prvo plasman, a ostalo... O tom - potom", rekao je Krstić.\nNakon završetka karijere, Krstić se posvetio proizvodnji rakije, a upitan je koliko će nova fukncija u KSS-u uticati na vođenje sopstvene destilerije u okolini Kraljeva.\n"Posvećan sam tom poslu, jer kad nešto prihvatim, volim da radim kako treba. Destilerija se rodila iz ljubavi prema Kraljevu i prema uzgajanju voća. To je će verovatno u nekom trenutku trpeti, jer sam tome bio dosta posvećen."\n"Sada sam se više usresredio na Savez. Imam zaposlene ljude koji vode brigu o tome. Rakija nije kvarljiv proizvod, iako se nešto ne proda i ne popije, prodaće se i popiće se sledeće godine i bolje", rekao je Krstić.\nGodinu koju je obeležila pandemija pametiće ipak po lepim događajima.\n"Koliko god mnogima 2020. godina ostala u lošem sećanju, ja sam dobio dete u februaru i to poništava i koronavirus i napredak u Savezu, ali i sve ostalo. Naučio sam da iz svih negativnih stvari izvučem nešto pozitivno, a pozitivno je to što smo se više okrenuli porodici."\n"Možda smo se više okrenuli i prirodi, ja nikad više u životu nisam šetao nego 2020. Zabrinjava me što nema kraja. Pričamo sada o vakcinama, a virus je i dalje prisutan", smatra Krstić i dodaje da se u 2021. nada normalizaciji života.\n"Nadam se da će virus prestati i da ćemo se vratiti nekom normalnom funkcionisanju. Da putujemo, da na utakmicama prisustvuje publika. Samo zdravlje, to je osnov svega i valjda smo se sad ubedili u to".\nKada su u pitanju želje, Krstić je jasan.\n"Da budem deo uspeha, da se plasiramo na Olimpijske igre, da mlađe selekcije nastave napredak i da se osvoji neka medalja", kaže Krstić, koji je upitan da li će se u tom slučaju rakijom iz destilerije "zaliti" neko odličje na leto.\n"To obavezno, ali sve u granicama normalne", zaključio je Krstić.\nKokoškov: Zdravlje, pripreme, pa prolazak grupe...\n"Orlovi" na Evrobasketu u grupi u Pragu\nKošarkaši Srbije dobili rivale na SP za igrače do 19 godina\nRadonjić: Znamo šta da očekujemo u Laktašima


20.10.2019 / 08:24 BiH - Politički analitičar\nRusija neće odustati od namjere da određuje zemljama regiona mogu li da idu u Evropsku uniju ili NATO.\nNa sve načine ta zemlja će i u budućnosti nastojati da jača svoj uticaj u regionu, ocjenjuje u razgovoru za BHRT politički analitičar iz Beograda Dušan Janjić.\n“Rusija ovdje igra igru sa Amerikom koja se zove – pokušaj zaustavljanja i otežavanja širenja NATO-a na Balkanu, ne bi li naplatila svoje interese na drugim tačkama. Da vrlo direktno kažem – u ovom slučaju naravno da Rusija koristi Srbiju jer je njena politika vojne neutralnosti zapravo jedna politička deklaracija koja se više tumači kao anti-NATO politika, a istovremeno nije pokrivena zakonima i strategijama Srbije”, navodi Janjić.\nOn dodaje da, s druge strane, u Republici Srpskoj imaju instaliranog političkog promotera ruskih interesa, Dodika.\n“Dakle, ništa novo. Očigledno je da je momenat jedino važan, o tome treba da razmisli Dodik i vlasti u Srbiji – zašto Medvedev mora to da ponavlja u momentu kada Amerika i Rusija igraju jednu zajedničku igru, hajde da kažemo, smještanja velikog problema svom savezniku Turskoj. Neka razmisle o posljedicama Sirije, neka gledaju kako se Rusija naplaćuje u Siriji od Trumpa i neka samo smisle šta će biti, s obzirom da je jasno da Balkan pripada NATO zoni”, upozorava Janjić.\nOdgovarajući na pitanje o značaju prisustva člana Predsjedništva Bosne i Hercegovine Milorada Dodika ovakvim sastancima srbijanskih i ruskih zvaničnika, bez učešća preostala dva člana, Janjić odgovara:\n“Dodik je, naravno, građanin Srbije, ima državljanstvo, ima kuću u Beogradu, on je i Beograđanin. On prisustvuje tamo gdje je dobrodošao, a to su ipak samo posjete ruskih, bjeloruskih, turskih i sličnih političara – sigurno ga nema kada ovdje dođu Amerikanci, Britanci, Nijemci, Italijani – nema ga”, navodi on.\nPrema Janjićevom mišljenju, jasno je da je uloga Milorada Dodika vrlo uska i da je to povezano sa njegovim, realnim ili pretpostavljenim, vezama koje ima u Moskvi.


Pravo na topli obrok, prijevoz i regres u FBiH - Istinomjer\nNedavno smo svjedočili saopćenju za javnost Saveza samostalnih sindikata BiH (SSS BiH), koje je uzburkalo javnost tvrdnjama da Vlada FBiH namjerava ukinuti topli obrok, naknadu za prijevoz i regres radnicima/cama u ovom entitetu. Osim što se u saopćenju navodi da će se “ukidanja” realizovati kroz primjenu nedavno usvojenih prijedloga Zakona o doprinosima i Zakona o porezu na dohodak u FBiH, SSS BiH nije precizno i uvjerljivo obrazložio ove svoje tvrdnje.\nDemantujući ovo saopćenje, premijer FBiH, Fadil Novalić iznio je djelimično tačne tvrdnje. Odgovarajući na pitanje da li je tačno da se nedavno utvrđenim prijedlozima zakona o doprinosima i porezu na plaću ukida topli obrok, naknada za prijevoz i regres premijer Novalić, između ostalogm, izjavio je i sljedeće:\nUvidom u prijedloge Zakona o porezu na dohodak i Zakona o doprinosima u FBiH, koje je Vlada FBiH nedavno usvojila, jasno je da se u odredbama pomenutih zakona, koje se odnose na predmet oporezivanja, pominju topli obrok, prijevoz i regres. Naime, u prijedlogu Zakona o porezu na dohodak FBiH u član 17., koji određuje predmet oporezivanja, jasno stoji da se isto odnosi na “topli obrok, regres, prijevoz i ostale naknada iz radnog odnosa.”\n(1) Prihodom od nesamostalnog rada smatraju se svi prihodi i koristi koje poslodavac daje zaposleniku po osnovu radnog odnosa, prema propisima koji uređuju radni odnos, i to (…)b) isplate po osnovu naknade za topli obrok, regres, prijevoz i ostalih naknada iz radnog odnosa, u skladu sa odredbama ovog zakona.\nKada je upitanju prijedlog Zakona o doprinosima FBiH članovi od 15-22, te član 17. pominju topli obrok, naknadu za prijevoz i regres.\n(Osnovica za obračun doprinosa)\n(2) U mjesečnu osnovicu za obračun doprinosa po stopama iz člana 16. ovog zakona uključeni su i iznosi ostalih primanja od nesamostalnog rada, oporezivih porezom na dohodak i to: naknada za topli obrok, naknada za prijevoz na posao i s posla i naknada za regres.\nPrijedlog Zakona o doprinosima u FBiH\nNovalićeva izjava, u djelu koji se odnosi na odredbe Kolektivnog ugovora je tačana. Naime, trenutno važeći Kolektivni ugovor za teritorij FBiH, koji je stupio na snagu 22.06.2016. godine potpisali su, u ime Udruženje poslodavaca u FBIH i Saveza samostalnih sindikata BiH, Safudin Čengić i Ismet Bajramović, a naknada za prijevoz, kao obaveza poslodavca, izostavljena je iz istog. U prethodnom Općem kolektivnom ugovoru za teritorij FBiH stajala je odredba koja se odnosila na “pravo na prijevoz na posao i sa posla” i glasila je: “zaposlenik ima pravo na prijevoz ili naknadu troškova prijevoza na posao i sa posla u skladu sa pravilnikom o radu, odnosno ugovorom o radu”.\nObzirom da prijedlozi Zakona o porezu na dohodak i Zakona o doprinosima u FBiH, koje je nedavno usvojila Vlada FBiH, sadrže odredbe koje se odnose na topli obrok, prijevoz i regres, a odredba koja se odnosi na pravo naknadu za prijevoz izostavljena je iz trenutno važećeg Kolektivnog ugovora, premijer Novalić za svoju izjavu dobija ocjenu poluistina.\nDa li će 100.000 radnika/ca u realnom sektoru primjenom novih zakona imati bolje uslove rada pokazaće se tek kroz praktičnu primjenu istih. Istinomjer će i dalje pratiti parlamentarni put Zakon o porezu na dohodak i Zakon o doprinosima u FBiH, i da li će ovi zakoni biti usvojeni i od strane Parlamenta FBiH.\nNovalićevih “šest do sedam godina” do završetka Koridora Vc\nNovalić najavio povećanje penzija od avgusta


Srbija između EU i EAEU - Javni servis\nSrbija između EU i EAEU\nU Beogradu se neprijateljske obaveštajne i hibridne aktivnosti Moskve diplomatski amortizuju benignim saopštenjima.\nIako od 2000. do danas postoji konsenzus o evropskim integracijama, premijerka Ana Brnabić je, ipak, potpisala Sporazum o slobodnoj trgovini Srbije i Evroazijske ekonomske unije (EAEU). Paradoksalno, Sporazum koji nam ne donosi nikakvu korist, potpisan je u vreme gotovo apsolutne podrške Skupštine politici pridruživanja EU. Srbija je i pre toga imala sporazume o slobodnoj trgovini sa tri najveće članice EAEU, Rusijom, Kazahstanom i Belorusijom, dok u preostale dve, Jermeniju i Kirgistan ništa nije ni izvozila.\nDa Sporazum sa EAEU nema samo ekonomske posledice, eksplicitno pokazuje i izveštaj Ministarstva odbrane SAD u kojem se naglašava da je Srbija intenzivirala saradnju sa Rusijom od kada je na vlasti SNS. Samim tim, ovakva vrsta saradnje može u perspektivi predstavljati ozbiljnu opstrukciju odnosa sa Zapadom i procesa evropskih integracija. Evropska komisija u izveštaju za 2019. sugerisala je završetak revizije strategija bezbednosti i odbrane i naglasila da bi one u potpunosti trebalo da odražavaju orijentaciju Srbije ka EU. A kad pisanje tako značajnih dokumenata prepustimo potrebama dnevne politike, dobijamo strategije zamrznutog konflikta, opstrukcije pregovaračkog procesa i virtuelne neutralnosti sa jasno izraženom emocijom prema Istoku. A to je i Pentagon shvatio kad apostrofira da manjak transparentnosti u strateškim i operativnim prioritetima Srbije komplikuje saradnju u oblasti odbrane. Zar je toliko teško da se shvate moguće posledice pogubne međunarodne vojne saradnje?\nIako je aktuelni ministar odbrane ubeđen da je uspeo da unapredi bilateralnu vojnu saradnju sa Rusijom, ofanzivne obaveštajne aktivnosti „partnera“ sa Istoka se očigledno nisu smanjile. Upravo suprotno, kulminirale su veoma agresivnom metodologijom obaveštajnog rada i sa očiglednom finansijskom podrškom. Nedavni slučaj potpukovnika Georgija Klebana, čije su neprijateljske aktivnosti završile i na Jutjubu, predstavlja samo deo aktivnosti koje nam sprovode „braća s ljubavlju“, a što su potvrdili i zvaničnici u Srbiji.\nO kakvim se osetljivim operacijama radi možemo zaključiti i na osnovu iznenadnog i nenajavljenog dolaska direktora Spoljne obaveštajne službe Ruske Federacije Sergeja Nariškina koji se 16. aprila 2019. sastao sa predsednikom Vučićem. To je model ruske šatl obaveštajne diplomatije, poput sličnog slučaja iz 2016. kada je sekretar ruskog Saveta za nacionalnu bezbednost Nikolaj Patrušev stigao u Beograd kako bi sprečio izručenje ruskih operativaca vlastima u Podgorici. Tadašnje saopštenje za medije je bilo vezano za potpisivanje memoranduma o razumevanju u oblasti bezbednosti, dok se ovogodišnje, očigledno usaglašeno, odnosilo na unapređenje saradnje obaveštajno bezbednosnih sektora dve zemlje u borbi protiv međunarodnog terorizma.\nJavnost je često uznemiravana informacijama koje mogu uticati na ličnu ili opštu bezbednost građana. Tome često doprinose kvazianalitičari, pa i pojedini eksperti poput profesora Edvarda Džozefa, koji na osnovu zvaničnih saopštenja, ne poznavajući u dovoljnoj meri diplomatsku retoriku i ne posedujući informacije „sa terena“, dolaze do površnih zaključaka. Jer, ukoliko sa današnje distance analizirate aferu potpukovnika Klebana, potom saopštenje sa zajedničke sednice Kolegijuma MO i načelnika GŠ VS od 9. aprila 2019, a na kraju i dolazak Nariškina samo nekoliko dana posle tog Kolegijuma, možemo zaključiti da se radi o neprijateljskim obaveštajnim i hibridnim aktivnostima Moskve koje se diplomatski amortizuju benignim saopštenjima. Podsećanja radi, u saopštenju sa zajedničkog Kolegijuma MO i GŠ VS je naglašeno da Vojska Srbije poručuje svima, i u zemlji i u inostranstvu, da nije i neće biti sredstvo za obaranje legalne i legitimne vlasti u Srbiji i nasilno rušenje ustavnog poretka. To je tada protumačeno kao strah od opozicije, ali sada vidimo da se radi o ofanzivnoj obaveštajnoj delatnosti „s ljubavlju“. Osim dežurnih eksperata sa nedostatkom informacija, deo krivice za pogrešno postavljene zaključke snose i mediji koji žele atraktivnost, ali ne po svaku cenu i analitičnost. Tako dolazimo do pogrešne hipoteze o neophodnosti oštrije diplomatije SAD prema Srbiji.\nOno što je za Srbiju sasvim izvesno jeste činjenica da je EU i sada i u budućnosti najznačajniji spoljnotrgovinski partner Srbije u koju izvozimo oko 70 odsto naših proizvoda. Samim tim, strateška orijentacija Srbije bi trebalo da bude izvesna. Jer niti će Srbija ikada uvesti S-400 iz Rusije, niti ćemo ikada izvesti 500L u Rusiju.